text:
Nos por a disfruta di varios siman tra’i otro di dushi musica jazz den Café Grand Tropical na Seaport Market Place cu “Carlos Bislip & friends”. Bunita anochi cu dushi ambiente, yena cu amantenan di e musica clasico jazz cu su subida y bahadanan den ritmo y melodia.
Y nos a drenta e luna di maart cu hopi anticipacion pa celebra nos dia nacional, dia 18 di maart, pero prome cu esey, nos dia internacional di hende muhe, cu ta dia 8 di maart.
Cu mi curason humilde yen di gradicimento Lady Ruth a acepta e invitacion di Fundacion Hende Muhe pa a recita un di su bunita poemanan den e studionan di TeleAruba riba dialuna mainta, drentando e siman di celebracion di e hende muhe.
Si, e dia aki, dia 8 di maart, un otro sorto di atencion na nos duna. Por bisa cu e hende muhe tin dos dia dedica na dje, dia 8 di maart y den luna di mei, dia 14, segun e calender, Dia di Mama. Nos ta gusta acentua riba nos “Elfje” y nos “Haiku” cu ta bisa: “Liefde – Met zorg – In haar hart – In stilte haar smart – Vrouw” y Un hende muhe – Amor ta brota di dj’e – Ta p’esey…cuid’e”.
Riba invitacion di nan presidente sra. Magaly Maduro, nos a inspira un poema titula: “Orguyoso of Dichoso” – Y un parti chikito di dj’e ta bisa asina ki:
Kico ta haci un muhe orguyoso di ta na Aruba?
Un muhe di Aruba mes y di otro partinan di mundo?
Pa ta orguyoso di ta biba na Aruba, traha of yuda
Kico ta bo motibo di mas profundo?
Ta sigui 4 couplet mas, pero nos lo cita e ultimo couplet cu ta bisa asina ki.”
Naaah, warda! Bo no tin mester di contestami
Pasobra, orguyo nunca tabata algo cu a molestiami
Sigui sinti bo orguyoso, pero mas tanto mas bendiciona
Dichoso pa ta aki, riba mi dushi isla stima y iniguala!”
Si tur cos a sigui bon, nos ta of a recita e poema aki tambe den Centro di Bario Playa Pabao diaranson dia 8 di maart den oranan di anochi. Den dia nos ta of tabata como parti di e publico na e programa tradicional y di custumber di Minister Michelle Hooyboer Winklaar na Renassaince conference center e mesun dia ey, den oranan di mainte te cu 3’or di atardi cu oradornan interesante den nan temanan personal y of profesional.
Trabao igual, pago igual, trato igual etec, ta topiconan cu kizas ta nobo ainda na varios pais, aunke nos si por vota y nos por vocifera nos opinionnan den tur cos cu respet pa nos mes y pa otro. Mi no por nenga, mi ta un di nan cu ta sigui pensa cu tin cos pa homber so haci y tin cos pa muhe so haci, mi no kier haci tur cos cu un homber ta haci.
- e. mi no kier cambia un tire di auto si e ta flat. Cu ta parti e trabao den cas ta algo tremendo, cuida e yiunan hunto, pero mester keda e diferencia entre homber y muher. Hende homber ta fisicamente mas fuerte cu hende muhe, nos tin mas emocion, mas amor y mas ternura como e curason di nos hogar, toch?
Nos mensahe di semper: “Stima bo mes pa bo por stima un otro y laga alegria ta pardi di bo bida tur dia”. Na tur hende muhe di Aruba: “Un dushi dia yen di inspiracion y alegria!”
Corda tene nos bon reputacion na halto…sea un bon ehempel, un bon role model tur dia!
Papia berdad, biba e berdad…un consenshi limpi ta ponebo luci cu bunitesa paden pafo!
Y pa Lady Ruth…no tin mester di añadi nada cu ta falso y artificial! Ta bo mes semper!
Orguyoso of Dichoso…e combinacion magico aki ta miho ora añadi un crenchi amor!


c: text/html

text:
Diamars atardi na e crusada banda di Alhambra riba J.E Irausquin Blvd a sucede un accidente entre un bus di de Palm Tours y un auto.
Ta asina e bus a bay pa lora na su man drechi pa subi J.E Irausquin Blvd, sin cu e chauffeur a ripara cu tabatin un auto banda di dje y a impacta riba esaki.
No tabatin ningun persona herida pero e hendenan a keda spanta. E auto a haya daƱo na su banda robes.
Bus a dal den un auto na e crusada banda di Alhambra
Diamars atardi na e crusada banda di Alhambra riba J.E Irausquin Blvd a sucede un accidente entre un bus di de Palm Tours y un auto.

robotstxt: allowed

filter: keep


text:
Robert Candelaria ta bini di un mama Arubiano, wela Arubiano, casa Arubiano, yiunan Arubiano y su prome trabou despues di su estudio tabata na Aruba. Esey ta haci cu el a opta pa duna bek na e pais cu tanto a ofrece oportunidadnan den su bida.
“Awe mi ta para aki boso dilanti cu un sentido di profundo humildes pa informa boso cu mi a wordo acerca dor di nos Ministro Presidente y Lider di partido AVP, Mike Eman, pa join e team di AVP y sirbi e pais tan stima aki”, asina el a inicia su discurso diahuebs mainta dilanti un cantidad di ex-Polis, famia, Ministernan, Parlamentarionan, candidatonan y invitadonan den cas di Partido AVP na Playa.
“Mi a bira Polis pasobra di ora mi tin tino y m’a siña papia mi a bisa cu mi kier bira Polis.
Ora mi a cuminsa mi carera policial despues di mi estudio na NPA na Apeldoorn, ta na Aruba mi a cuminsa. Aki mi a traha cu hopi di e Polisnan cu ya a baha cu pensioen of ya no ta hunto cu nos mas. Di nan mi a siña kico ta nifica pa sirbi bo pais. Diploma ta un cos, pero siña di experencia di esunnan mas grandi cu bo ta priceless”, asina Robert Candelaria a duna di conoce.
Despues el a traha tambe den sector priva, tanto na Aruba como na Corsou.
Den su carera el a siña con Gobierno ta funciona, pero tambe con empresanan priva ta funciona. E ta compronde e idioma di Gobierno, pero tambe e idioma pafo di Gobierno hopi bon.
“Awor cu tur loke mi a siña y tur e experencia cu mi a haya, e ta facil pa keda sinta na canto y duna comentario riba esunnan riba veld. Ami mester a pensa hopi pa tuma e paso pa mi tambe subi veld. E no ta un decision facil, pero mi a tum’e, pasobra mi ta kere cu ta riba veld so ta gana wega. Mi kier duna bek n’e pais cu a duna asina tanto na ami. Mi kier sigui sirbi e pais cu a dunami mi mama, mi casa, mi yiunan, pero tambe mi famia grandi Paskel y Heronimo, mi amigonan y coleganan y tur mi rumannan den Cristo.
E partido AVP a haci hopi y logra hopi den e ultimo añanan y mi kier duna mi parti pa sigui hiba e pais aki dilanti cu mi experencia”, di acuerdo cu Robert Candelaria.
E ta reconoce cu Aruba tin retonan grandi riba tereno di siguridad. Parti di nos pueblo ta sinti su mes insigur. Criminalidad ta parce di ta aumentando y esey ta algo cu mester combati. Criminalidad tin hopi aspecto. E ta cuminsa cu e mucha cu ta comete vandalismo, e grupo cu ta tira atraco y otro actonan criminal violento, esunnan cu ta horta auto, te na crimen internacional cu ta crusa nos frontera cu ta haci negoshi ilegal den arma, droga y awor hasta cu hende.
A pesar cu e reto ta grandi, e ta sinti su mes sigur pa lucha contra esaki cu e tremendo Cuerpo Policial cu nos tin y otro servicionan den e cadena hudicial manera Ministerio Publico, KIA, IASA, etc., El a traha den e cadena hudicial aki den Cuerpo Policial y p’esey e por papia.
“Ami por bisa cu Aruba tin e miho Cuerpo Policial den nos region y mi por bisa esey, pasobra ami si por compara”, asina Robert Candelaria a bisa cu un bos firme.
Tin reto nos dilanti, pa laga ciudadanonan sinti su mes mas sigur. Nos mester ta realistico cu no na Aruba so, pero rond mundo criminalidad ta aumentando. Hende ta care menos pa otro y mas pa nan mes. Hende ta busca nan bienestar a costo di bienestar di otro. Norma y balor tur caminda ta birando menos importante.
“Mi conviccion ta cu pa cos drecha esaki, nos mester traha hunto. Husticia tin cu sigui bini cu formanan nobo y moderno con pa preveni y combati criminalidad. Cambio di nos leynan pa duna nos autoridadnan mas poder no mester keda na palabra so, pero mester pusha pa leynan pasa pa Polis por ta Polis completamente atrobe. Pero no ta e cadena hudicial so ta haci Aruba safe atrobe. Mayornan tambe mester haya yudansa pa nan siña con pa educa nan yiunan cu un dosis fuerte di mas norma y balor. No duna nan cos so, pero duna nan amor y disciplina cu ta mas importante cu material. Scolnan y fundacionnan tin un parti pa asisti mayornan den formacion di e siguiente generacion. Y laga nos no lubida Iglesianan cu mester instrui e pueblo den e palabra di Dios”, tabata palabranan bon scogi di Robert Candelaria.
Esunnan cu a cay den man di husticia mester wordo siña con pa ta un bon ciudadano atrobe. Caminda mester di castigo di ley ta haci esey pero caminda mester di rehabilitacion mester haci esey tambe. E man duro di husticia mester traha hunto cu e man di compasion pa nos tin un bon comunidad. Asina so nos por cambia Aruba y sigui bira miho, ora tur asumi nan responsabilidad y contribui na un miho Aruba. Mas Polis riba caya so y cera hende mas largo no ta e unico solucion.
“Ami lo duna tur cu mi por pa sigui ekipa nos instancianan hudicial cu loke ta haci falta ainda pa nan por sigui sirbi Aruba de lo mejor. Mi lo duna tur cu mi por pa haya tur persona y instancia traha hunto pa nos Pais ta mas sigur cu nunca”, di acuerdo cu Candelaria.
El a gradici y reconoce Minister Dowers y su ekipo cu a sirbi den un forma incansabel e ultimo añanan. El a sa di traha duro pa laga nos yega te caminda nos ta, cu ta un di e islanan mas safe den nos region. Nos tin un tremendo Korpschef cu a traha cu alma y cuerpo pa sirbi nos.
“Mi no ta papia di loke nan a conta mi, pero ami sa pasobra mi conoce y mi tabatin e honor di a traha banda di dj’e. Ora nos pueblo ta sosega anochi trankil, e y su team ta cana cu gran preocupacion pa nos siguridad. Laga nos sigui traha riba loke ya a wordo haci p’asina nos sigui sobresali den nos siguridad”.
El a yama tur persona danki pa e sosten cu ya e ta ricibiendo. E ta sinti su mes hopi honra cu esaki
“Y na tur cu kier un Aruba mas safe, mas dushi, cu mas moral, mas decente, mas fructifero, un Aruba manera esun cu bo a crece aden, mi ta invita bo pa duna mi bo sosten y hunto nos lo logra esaki cu poder di Dios”, asina Robert Candelaria a termina bisando.


text:
Minister Glenbert Croes ta na Caracas, Venezuela, for di Pasco unda el a bay pasa e ultimo dianan di fiesta cu un ser masha keri pa su persona..
Minister Glenbert Croes tabatin intencion di bolbe diasabra ultimo, pero pa dos motibo no tabata por. Prome ta cu for di e momento ey, Presidente Nicolas Maduro a anuncia sierre di frontera aereo y maritime p’e islanan ABC.
Como tal Glenbert Croes, maske cu tabatin su ticket di regreso, no por a bolbe.
E di dos motibo ta, cu el a bira basta malo y mester a haya atencion medico na Caracas mes, unda nan a bis’e cu el a haya un virus sea via di awa of cuminda y cu mester di tratamento di inmediato.
Maske cu nos sa cu Glenbert Croes for di algun tempo caba ta confronta problema di salud, relaciona cu su cuero, pero esaki no t’e motibo ta pakico el a bay Venezuela, pero ta manera nos a splica caba.
E decision di Gobierno Venezolano pa sera espacio aereo pa 72 ora, nifica cu Glenbert Croes lo por ta bek diarazon awor, maske ta ser evalua si Minister Glenbert Croes por bin Aruba, via di un otro pais. Asina a ser pensa, cu e por bula pa Santo Domingo, cu e ticket di ASERCA, cu su doñonan ta di PAWA Airlines tambe y asina bin Aruba.
Of por tambe via di Colombia, si tin mester. Kier men, e propio Minister Glenbert Croes a sinti e efecto di medida di Presidente Nicolas Maduro, pa sera e fronteranan aereo y maritime pa Aruba, Corsou y Bonaire.
Siendo amigo di Nicolas Maduro, nos no sa su Minister Glenbert Croes por e informa e Presidente di Venezuela, cu e ta fout bezig, si analisa e motibonan pakico el a dicidi di sera e fronteranan aki pa 72 ora cu posibilidad di bin cu medida mas pisa ainda, segun e propio Nicolas Maduro.


text:
Hopi persona ta pensa cu e liñanan den e palma di nos man, ta papia di nos destino y caracter.
Pero personanan cu e tin e leter M den e palma di bo mannan, ta bisa cu nan ta hopi special. Ta wordo bisa cu personanan aki tin un don hopi special y ta posee un gran intuicion y ta gran socionan pa cualkier tipo di negoshi.
Si e persona cu bo tin un leter M den e palma di su man, bo mester sa un cos – nada di joke, sin engaño y sin fraude cun’e.
Personanan cu e leter M den e palma di man semper lo ta haya sa ken ta gaña nan.
Muhenan cu e leter M den e palma di e man, nan ta posee e intuicion mas fuerte cu e hende hombernan y aunke si ambos casa tin’e, esun di e muhe ta prevalece.
E personanan aki tin e poder pa haci cambionan necesario den bida y por lo tanto tin mester di probecha e oportunidadnan cu bida ta ofrece nan.
Segun tradicion popular di tur profeta, nunca tabata tin e signo aki den e palma di man y si bo ta parti di e personanan cu tin e leter M den e palma di bo man, bo mester sa, cu bo ta un persona special.
Fuente: http://www.fmjoya933.fm/
Bo ta posee un leter M den e planta di bo man? – Esey ta loke e ta nifica
Hopi persona ta pensa cu e liñanan den e palma di nos man, ta papia di nos destino y caracter.


text:
Ta hopi tristo pa lesa frecuentemente, podise demasiado frecuente cu abuso sexual ta topico di casonan dilanti hues. Casonan unda padrasto, omo, tata, ruman, coach cu ta abusa di menornan di edad. Hendenan sin escrupulo, moral y decencia cu no ta realisa con nan por kibra bida y destrosa almanan di un otro ser humano. Abuso emocional y sexual no ta di awe, ni di Aruba so, tampoco e ta mara na status social, rasa, religion, entrada, ni educacion. Lastimamente e ta parse di ta un di e cosnan inperdonabel cu hendenan ta sigi comete, bou di e excusa di ‘mi tabata burachi’, ‘e mucha mes a busca’, ‘e muchanan awendia ta madura asina tempran’, ‘mira con mucha chiquitonan awendia ta bisti. Ta fout di e mama si algo asina pas’e.’ Tur ta excusanan cu e abusador ta inventa pa laba su consenshi di algo cu nunca por ser papia bon. Den caso di abuso di mucha tin hopi gradacion, hopi forma, hopi color, pero semper mesun dolor y berguensa pa e mucha y e hendenan rond di dje cu di berdad ta stim’e. Podise pesey abuso di mucha ta un di e taboenan mas grandi den comunidadnan rond mundo, tambe na Aruba. Casi sigur e taboe y e berguensa aki ta entre e motibonan principal pakico specialmente abuso di mucha ta sigi existi. Simplemente pasobra ta tene tur cos scondi pa asina ‘otro’ hende no haja sa. Lastima, pasobra finalmente e no ta juda ningun hende, ni e abusador, ni e victima. Lastima cu tin hendenan adulto cu no ta realisa cu un mucha chiquito ta puro inocencia cu Dios y bida a duna na hendenan adulto pa cuida y guia y hiba nan na un bida sano y felis.
Sinembargo abuso di mucha ta kibra e carera di bida aki den hopi caso. Mi ta bisa ‘den hopi caso’, lagando asina un espacio pa e ciniconan cu ainda ta existi y ta bisa cu tur loke ta papia tocante abuso di mucha ta ‘exageracion’. Den nan pensamento of teoria un mucha por pasa den hopi cos y despues sigi un bida normal gewoon, pasobra toch e ta chiquito y e ta lubida tur loke e la pasa aden ora e bira grandi. Probablemente esakinan ta hendenan cu nunca a interesa pa informa nan mes di e desaroyo psicologico di e ser humano. Nos conoce tambe e hendenan cu ta adopta custumbernan di otro paisnan unda ta normal cu un mucha tin aceso na materialnan pornografico, pasobra asina nan ta siña acepta nan propio sexualidad desde chiquito. E hendenan aki mester realisa cu TUR cos tin su momento den bida di un ser humano, sexualidad den pareja tambe y e ‘no’ ta cos di mucha. Den todo caso, no den mi opinion. Tambe tin hende cu ta bisa cu e ‘odipo complex’ ta algo masha normal. Incest ta hasta ancra den hopi religion. Mundo a bolbe haja un sacudi cu e caso na Texas unda adultonan ta forsa muchanan adolecente pa casa y haja yiu cu nan. Y laga nos no lubida e hendenan cu ta busca e muchanan jong, tanto mucha muhe como mucha homber pa juda nan den nan deseo di keda jong pa semper den nan rol di ‘sugar daddy’.
Lastima, pasobra e hendenan aki no ta realisa cu nan por causa heridanan profundo den e alma di un mucha of un adolecente, pio cu heridanan na e curpa humano cu por cura despues di tempo. Ta conoci den literatura riba abuso sexual cu e victimanan tin cu cana un caminda largo y tin biaha imposibel pa rescata nan mes, rescata nan balor propio pa un dia hiba un bida normal, den caso cu esaki logra. Ta conoci cu muchanan victima di abuso sexual por hasi daño fisico y psicologico grandi na nan mes. Mescos ta conoci cu den bastante caso e abusador ta cay bek den e actitud abusivo, te hasta despues cu e la basha hopi awa di wowo di supuesto arepentimento dilanti hues y te hasta despues di haja terapia intensivo. Abuso sexual no ta straño den nos comunidad, basta hende riba nos isla a jega di haja nan mes confronta cu frescuranan di hendenan straño den nan niñes, pero tambe tin biaha di hendenan hopi cerca di nan, nan propio famia of hendenan den cua un mucha tin hopi confiansa den su actividadnan social. Pesey ta bon pa hendenan interesa den e tema informa nan jiunan con pa defende nan mes, con detecta señalnan di tempran y pa por garantisa e criaturanan cu Dios a pone bou nos cuido…e bida cu nan merece…’un bida felis’…


text:
Un situacion serio a presenta na e beach di Mangel unda cu un bishitante disfrutando do e beach bunita na Mangel Halto pa medita y ta wordo molestia y menasa pa homber conoci di Polis.
Rond di 10’or di mainta Central ta manda patruya na Mangel Halto, caminda un homber lo a menasa algun turista riba beach. Polis tabata coriendo den vecindario, pero no a wordo acerca pa ningun hende.
E Polisnan a dicidi di baha for di auto y a cana na pia canto di lama, ora cu algun persona riba beach a haci un señal cu nan man pa nan yega cerca. Algun homber tabata bezig ta haciendo algun trabao di limpiesa, a mustra Polis un dama cu tin algo di conta nan.
E dama a indica cu e ta G., naci na Hulanda y ta kedando temporalmente na Aruba. El a conta e Polisnan cu e tabata riba beach na Mangel Halto, haciendo ehercicio di yoga ora cu diripiente un hoben desconoci, color bruin, bisti cu un carson cortico preto, sin flanel, cu keds preto y cu un pechi (Gucci skirbi riba dje) a cana bin den su direccion. E homber a cana algun biaha den circulo rond di dje, den forma menasante. E hoben tabata rap. G. no a dun’e ningun atencion y a sigui cu su sesion di yoga. Despues e homber a bisa G. na Ingles palabranan hopi menasante y insolente den su direccion. Palabranan manera: “I dont give a sh*t about you. I’m going to kill you, fu***ng b*tch. I have four (4) houses here in Aruba. I’m going to kill you, your boyfriend and your family.”
E turista a tuma curashi y a saca potret di e homber y despues a cana bay direccion di e grupo di trahadonan di limpiesa. El a pidi nan yama Polis p’e.
E agentenan a constata cu e señora tabata hopi spanta y despues di duna su declaracion, el a puntra Polis si nan por compañe pa su auto, pasobra e tin miedo y no sa si e sospechoso ainda ta den e vecindario y cu e por haci’e algun daño.
- a mustra polis e potret di e sospechoso. Polis a reconoce e homber riba e potret como e conocido di Polis y Husticia HH, kende ta biba den Scobillostraat. Ta conoci cu HH ta anda den vecindario di Mangel Halto y ta mustra su partinan priva na bishitantenan di e beach. A base di esaki, polis a bay na cas di HH den Scobillostraat. HH tabata sinta den un auto color shihishi, marca Montana, modelo Silhoutte, sin number di auto, cu tabata na entrada di e cas. HH a sali for di e auto y a bin cerca e Polisnan. Nan a informe ‘e kico a pasa. Pa mas of menos 10’or y 35 di mainta, polis a deten’e y a hib’e warda, caminda cu el a keda presenta dilanti di fiscal auxiliar y despues encarcela pa mas investigacion. HH ta naci 28 di september 1994.


text:
You are here
Kico tin riba mi cuenta?
Number di Percela:
Number di Meter. E number aki ta ariba bo meter (e ta ariba e conexion, un plachi di koper cu un number ariba dje).
Number di Cliente:
E number aki ta identifica bo como cliente den e sistema di informacion di cliente di WEB.
Nr. di Referencia:
E number aki ta unico na e cuenta cu e ta ariba dje. Cada luna lo tin un otro number unico como Number di Referencia.
Periodo di Cuenta:
Esaki ta indica e periodo pa cual ta cobra bo. Usualmente e periodo di cuenta ta di e periodo un luna prome cu e luna cu bo a ricibi bo cuenta.
Ultimo Dia di Pago:
Ultimo dia cu por paga e cuenta di awa sin ricibi un boet.
Periodo actual:
E cantidad di placa cu bo mester paga.
Saldo Anterior:
Cuenta cu ta habri. Esaki ta e saldo total di lo cual bo ta debe WEB.
Pagonan:
E ultimo pagonan ricibi dor di WEB.
Saldo Periodo Anterior:
E suma cu a cobra ariba e cuenta di luna pasa.
Tarifa A:
Tarifa residencial.
(Esaki lo mustra un otro letter si ta uzando un bouwmeter of si ta uza awa industrial).
Deposito:
Deposito di meter (Awg. 80,-). E deposito aki tin cu paga cada bes cu ta pidi un meter.
Fecha Estado di Cuenta:
Fecha cu a print e cuenta.


text:
“Unda cu bo bay den e ultimo dianan aki, bo ta ripara cu den nos comunidad tin un desapunto y desanimo. Hendenan ta sclama pa nos bin bek cu orden y respet. Cuminsando den husticia pa asina trece bek trankilidad y seguridad. Hopi hende no ta compronde con Aruba por a bira asina insigur den asina poco tempo.
Bishitando cas pa cas den e dianan aki nos ta hiba e mensahe di speransa den cada hogar, e speransa cu e cambio ta na caminda y cu nos lo trece bek orden y respet den nos pais.
Pasobra ta obvio cu e Gobierno aki no por mas. Ta obvio cu e Gobierno no kier mas.
Ta obvio cu ta e cambio mester bin despues di eleccion 2017, e cambio di rumbo di nos pais pa haci nos pais sigur atrobe”, segun Evelyn Wever-Croes.
CON MEP LO HASI ARUBA MAS SIGUR?
“Un pregunta cu nos ta haya casi tur dia ta “con MEP ta bay haci Aruba mas sigur bek”.
E problemanan di nos pais ta serio, sinembargo nan no ta imposibel pa soluciona.
Bo mester tin vision unda bo ta bay, determinacion pa yega eynan y curashi pa hala tur cos for di bo caminda.
Bo mester tin un vision cla: un Aruba sigur atrobe. Bo mester tin determinacion pa yega eynan y no laga nada desvia bo atencion di bo prioridad cu ta combati criminalidad. Y bo mester tin curashi pa combati criminalidad cu man duro, sin miedo. Algo dificil naturalmente pa un Gobierno cu ta asina amigo di criminalnan”, lider di MEP a splica.
Den vision di MEP nos lo atende cu e tema di criminalidad den dos paso.
Paso 1 ta controla nos fronteranan mas estrictamente pa evita importacion ilegal di arma, droga y persona. Y una bes nos fronteranan ta sigura, cu Paso 2, nos lo pone orden paden den cas.
Cu man duro y sin miedo nos lo mustra criminalnan cu nan ta enemigo di nos pais.
Nos lo inverti pa Cuerpo Policial tin suficiente personal y material pa nan por combati criminalidad cu man duro.
E vision aki nos ta treciendo den cada hogar y cu ne e speransa cu pronto e cambio ta na caminda, e cambio pa haci Aruba mas sigur atrobe. MEP a hacie den pasado y MEP ta prepara pa bolbe hacie. Un Aruba sigur y trankil pa nos muchanan y pa nos grandinan, un Aruba cu nos tur ta orguyoso di dj’e atrobe”, segun lider di MEP Evelyn Wever-Croes.


text:
Carubbian Festival a keda lansa na un forma tremendo diahuebs ultimo. Minister di Turismo Ing. Mike de Meza ta masha contento cu e evento aki cual tabata uno exitoso.
Joase-Ann van der Biest, PR di Carubbian Festival a laga sa cu tabata un gran honor p’e di por forma parti di e Carubbian Team cu tin e meta di “boost” nos herencia un tiki mas.
El a indica cu esaki ta un gran evento cu ta conociendo diferente programa cultural di nos isla y cu e idea di duna nan un tiki mas realce. Carubbian no ta solamente un festival.
Carubbian Foundation su meta principal ta organisa e festival pero pusha e herencia cultural di San Nicolas, Joase-Ann van der Biest a señala. Tin cosnan cu a cambia manera e concepto, e alocacion, y a crea algo mas grandi.
“Mi ta hopi gradici cu e comunidad completo y cu a tuma Carubbian cu brasa habri”, Joase-Ann van der Biest a manifesta.
Pa e prome edicion, a duna reconocimento na diferente persona den nos comunidad cu durante e transcurso di e añanan a sa di duna un aportacion inmensamente grandi na e cultura di Aruba.
E personanan cu a haya reconocimento ta: Diana Antoinette, Glenda Heyliger, Hubert “Juby” Naar, Vincent Mardenborough, Hubert “Mo” Mohammed, Charles Brown III y Miguel Phillis.
Diana Antoinette a nace na San Nicolas y e ta un bailarina bon reconoci y su forma di baila a trec’e unda e ta awe. Otro aña e lo celebra 50 aña den mundo di baile.
“Mi ta sinti mi masha orguyoso cu mi ta di San Nicolas. Mi mayornan semper a sostene mi. Un gradicimento principalmente na mi mayornan, pa nan a pone haci loke mi ta haci awe”, el a expresa. “Mi ta sinti mi hopi orguyoso di Carubbian”, el a agrega.
Vincent Mardenborough actualmente ta bartender na Amsterdam Manor Hotel. E ta un persona reconoci pa su baile limbo. E ta masha contento di por a haya e reconocimento aki.
Na 2000, el a haya un accidente y el a stop di haci limbo durante 5 luna. Su nieta a tuma su trabao over e tempo ey, el a bisa. Durante 20 aña, el a bishita hopi pais unda e tabata duna su show.
Na Aruba, e tabata duna su show na diferente hotel manera Holiday Inn, Marriott, La Cabana, Americana Hotel.
Awendia, e ta sigui duna su show tin biaha hasta 3 bes pa anochi y e ta gos’e hopi. E ta algo no solamente pa e turista, pero p’e localnan.
Mo Mohammed ta un obrero cultural. Asina e ta yama su mes. El a bisa cu e reconocimento aki no ta pe so, sino pa Aruba. El a indica cu e no a bay scol/academia pa siña, pero durante su trayectorio e tabata rondona pa hopi artista renombra for di cual el a siña. E ta gusta duna e hendenan jong un plataforma pa nan desaroya. Arte no ta un trabao pa su persona.
Juby Naar di su parti a indica cu e tin hopi profesion, pero hopi hende ta conoce como periodista. Antes e tabata nenga reconocimento pasobra e tabata pensa cu locual e ta haci e ta haci di curason. Un biaha, un mucha chikito a mustr’e, un dia cu el a haya un reconocimento, cu e reconocimento cu el a haya tabata “pasobra esunnan cu a duna bo e, ta mustra bo cu nan ta aprecia bo”, el a expresa. “For di e dia ey, nunca mas mi no a nenga nan”, Juby Naar a manifesta.
Un otro reconocimento a bay pa Glenda Heyliger. El a bisa cu e ta combina arte cu microbiologia, cual ta su profesion. E ta combina tur dos como inspiracion. El a haya e reconocimento aki pa su casi 25 aña di trayectorio. Heyliger ta un artista cu a sa di habri porta pa arte na San Nicolas y ainda e tin hopi pa duna ainda.


text:
Wel, ata e oportunidat ku bo tabata buska….; Ta trata di un tereno Hopi bon situa, hopi central, den un bon bario ( rustig i tranquil ), ku hopi posibilidat di e.o ; Centro Comercial , Fasilidat pa deporte , centro medico i botica, supermercado, 15 min. For di tur otro fasildatnan ; Laman , school , centro di suidat etc.
E tereno aki ta brinda e siguiente fasildatnan ;
- Hopi Bon situa
- Hopi Central
- Hopi trankil
- Hopi rustig
- Hopi Bon vista
- Hopi fasil pa bai i bini
E kondishon di e Tereno aki ta losigiente :
- E ta kla pa construi riba dje
- E ter ata hopi bon i duru
- Bopor construi locual boke
- Bopor traha sea Flat of Kas
- Notin bouwplicht
- Notin gastu adishonal
- Notin Resort …Ni Portier
Detayes di e Tereno :
Eigendom Terrein / Tereno Propio
E tereno ta : Opp. 895 m2
Marktwaarde ta ; Naf. 98.000,=
Su vraagprijs ta ; Naf. 89.000,= k.k.
( E tereno Ta inclui ; Bouw tekening + Bouw vergunning )
Prijs Negoshabel; Naf. 80.000,=
Pa mas informashon encuanto e tereno aki por jama libremente na siguiente number-nan
Por Jamanos na :
_____________________
Tel. 789-3511 Kantoor
Cel. 661-3643 Info.
Cel. 511-6156 Afspraak.
ITem. No-2017-A3022
Tremendo Tereno na Benta : ( Okt. 2017 )


text:
WILLEMSTAD – Op woensdag 9 augustus zijn er twee nieuwe rechters van het gemeenschappelijk Hof van Justitie van Aruba, Curaçao, Sint Maarten en Bonaire, Sint Eustatius en Saba beëdigd.
Prostitushon ilegal ta tresiendo hopi riesgo di malesa i ta afektando bida di famia na Kòrsou.
Willemstad - Resientemente nos ta mira un oumento di prostitushon ilegal ta tumando lugá riba kaya den nos pais. Konsekuensia di esaki ta ku e ta trese malesanan veneriko i kiebro di diferente famianan, tambe ta krea espasio pa trafikashon di ser nan humano.
Kennismakingsgesprek tussen Minister President Rhuggenaath en Britse Vice Consul
Willemstad - Premier Eugene Rhuggenaath (PAR) heeft op dinsdag 11 juli jl. de Vice Consul van het Verenigd Koninkrijk, mevrouw Anne-Marie Pietersz-Powell, ontvangen om te praten over de relaties tussen Curaçao en het Verenigd Koninkrijk, inclusief de Britse overzeese gebiedsdelen.
Supuesto iregularidatnan enkuanto RDK i MDTP.
Willemstad - Pa medio di e karta aki nos ta aserká bo persona pa hasi algun pregunta na nòmber di komunidat pa asina nos haña klaridat enkuanto di Refineria di Kòrsou N.V. (RdK) i “Multi Disciplinair Project Team” (MDTP) relashoná ku e proyekto di renobashon di Refineria Isla.
Mester hasi muchu mas na konsientisashon di e siudadano riba produktonan alimentisio.
Willemstad - Awe 8 di ougustus 2017, Parlamento a trata e punto di agènda: Produktonan kaduká, (espesialmente karni, den diferente supermerkado i establesimentu aki na Kòrsou i sanshonnan ku ta keda duná pa no kumplimentuku lei) Un tópiko, ku sigur a hala masha hopi atenshon di nos di Frakshon di MAN i Pueblo di Kòrsou kompletu.
Elsa Rozendal di MAN: Departamentu di “toetsing” pa kobradó di ònderstant mester funshoná optimal!
Willemstad - Hopi biaha pa diferente sirskunstansia un persona ta kai for di merkado laboral i no por subi fasil bèk. E persona aki por hañe ta kuminsa kobra ònderstant pa tòg tin un entrada.
Instalashon Grupo di Trabou pa Derechi di Mucha.
Willemstad - Gabinete Rhuggenaath ta komprometé ku den e periodo di gobernashon 2017-2021 lo duna èkstra atenshon na hubentut i na derechonan di mucha, manera stipulá den e Tratado Internashonal di Derechi di Mucha (1998). Konseho di Minister a konfirmá esaki den un desishon dia 7 di yüni 2017.


text:
Jacky van Putten di POR a tuma nota riba social media cu dia 22 di februari SV Unistars a encontra cu algun luz di e veld a wordo kibra pa medio di vandalismo y esaki e ta lamenta masha hopi mes.
Manera dirigente di SV Unistars ta menciona den medionan social “Un deportista MAS ta un delincuente MENOS” y esaki bo ta logra sigur cu programanan den bario unda muchanan bou guia di entrenadornan y boluntarionan.
“Mi sa cu SV Unistars pa hopi aña tin su team di futbol cu ta train rib’e veld aki y banda di esaki un “looppad” a wordo construi unda parti mainta y atardi laat varios adulto y hoben ta haci uzo di esaki pa mehora y mantene nan salud”, van Putten a splica.
“Mirando cu ultimo añanan e bario di Pos Chikito, Sabana Basora y vecendario ta hopi den luz negativo pa problemanan di robo y formacion di gang bou e hobennan cu ta un problema pa nos comunidad mescos pa cu otro barionan cu ta enfrentando e problema aki tambe, mi ta spera cu e Minister actual di Deporte pone urgente atencion pa cu SV Unistars cu ta haci tur su esfuerso pa mantene nan hobennan riba un bon caminda.
Igualmente otro ministerionan y instancianan lo por duna un man pa drecha e luznan aki p’asina nos hobennan por sigui practica nan deporte”, van Putten a continua bisando.
“Como candidato riba E Forsa Nobo POR unda deporte ta mi pasion mi tin sigur e sosten di e team completo pa yuda combati criminalidad bou nos hobennan cu e. o. programanan deportivo y recreativo den bario p’asina nos tur por uza e lema: Un deportista MAS ta un delincuente MENOS”, Jacky van Putten a finalisa.


text:
WILLEMSTAD – Diasabra mainta den careda di 11.30 ‘or Central di Polis a ricibi un alerta cu un homber cu tabata drechando un dak den Cubaweg a cay for di balki y no tabata duna señal di bida.
Ora Polis a yega ne sitio, nan a yama ambulance, pero e personal paramedico a yama dokter y Polis pasobra e persona no tabata duna señal di bida.
E victima a keda identifica como Jarman Miguel De Windt, naci na Còrsou 8 mei 1960.
A resulta cu e homber e anochi anterior a dal demasiado bitter y dado momento trahando den altura riba balki su wowo a bira scur y el a cay for di e balki muri mesora.


text:
Aruba tin mester di un cambio, un cambio real p’e comunidad di Aruba mira progreso pa nan mes y nan futuro generacion.
Pesey Robin- Ann Didder a scoge pa subi lista politico di Plataforma Politico POR p’e por brinda pueblo e mihor posibilidad di drecha unda cu no ta cana bon.
Manera
Diasabra merdia a tuma lugar un lunch ameno na Papiamento Restaurant ofreci pa su Gobernador interino sra. Ivonne Lacle-Dirksz.
Aki por mira famia Ellis, propietarionan di e restaurant tabata na porta pa saluda Princes Beatrix.
Na porta tambe famianan cu ta bisiña di e restaurant a sali bin pafo cu bandera di
WILLEMSTAD - Si sigi riba e ritmo manera morto ta cay di manera violento y criminal, casi-casi mester cuminsa pensa riba un ‘santana express’ pasobra fo’i dia aña nobo a cuminsa, ta morto tras di morto ta cay.
Cu si no ta accidente na trabou, ta accidente den trafico of pió
WILLEMSTAD - Dialuna 3 di april 2017 alrededor di 09.40 or, Central di Polis a dirigí un patruya pa Winston Churchillweg pa un accidente cu a tuma lugar entre un motorsaikel y un trùck grandi.
For di un investigacion preliminar cu Polis a haci n’e sitio, a sali na cla u
Nos lo t’e ultimonan pa cuestiona trabao di husticia y den e caso aki, di e investigacion riba Minister Paul Croes y hendenan rond di dje, pa cual Fiscal Mayor, Erick Olthof a duna di conoce cu e ta ser sospecha di e.o. acepta placa y/of regalo pa fabor haci
Dialuna mainta trempan, Minister Mike de Meza tabata presente na Universidad di Aruba unda cu el a duna un "Opening Speech" na un training cu ta inicia awe pa Parke Nacional Arikok.
E tema ta "Planning for Real: a management plan for Spaans Lagoen, Aruba".
Presente tabatin DOW, Departamento di Naturalesa
WILLEMSTAD – Diadomingo 2 di april 2017, alrededor di 20:28, Central di Polis a dirigi un patruya na un cas na Groot Sta. Martha caminda un caso di ladronicia cu violencia a tuma luga.
For di un investigacion preliminar cu Polis a haci na e sitio, a sali na cla cu
Entrante dialuna 3 di april 2017 Camara di Comercio y Industria di Aruba (KvK) lo publica un encuesta online cu lo ta disponibel via su website www.arubachamber.com. Via e encuesta Aruba por vocifera cua ta e partidonan politico cu nan lo kier mira presente durante e debatenan.
Manera KvK a indica
WILLEMSTAD- E conocido canal 480 riba TDS, ta bay lansa un programa nobo titula: “You The Jury”.
E programa aki lo estrená diabierne 7 di april 2017 pa 9’or di anochi.
E promé episodio ta titulá “Aruba” y lo bay trata e caso un biaha mas di Natalee Holloway kende a disparcé
Pa eleccion di dia 22 di september 2017, Jacky van Putten a postula su mes riba e lista di Plataforma E Forsa Nobo, POR, cu e meta pa representa deporte den e proximo gobernacion. Un proceso difícil y complica na unda pueblo votador mester bay deposita su confianza den un


text:
Minister dr. Alex Schwengle:
Na Aruba nos tin hopi experticio den cuido pa hende grandi
ORANJESTAD, Aruba – 13 di september 2015: Na Aruba tin hopi experticio den e area di cuido di hende grandi, pero falta coordinacion pa tin miho bista riba loke ta wordo ofreci, loke tin y con pa amplia e cuido na un forma integral. Minister dr. Alex Schwengle, kende for di su ministerio tambe a traha riba un documento pa cu “ouderenzorg” cu ta keda cla na luna di october, a participa na e prome reunion di e plataforma pa Cuido di nos Grandinan.
E plataforma ta wordo encabesa pa e specialista den medicina geriatrico, dr. Sandro Waterloo y coordina pa Directie Volksgezondheid. Minister Schwengle a splica cu e intencion ta pa yega na cuido integral pa nos grandinan. No ta cuestion cu na aruba falta recurso, den sentido di experticio ,pero falta pa e experticio ta coordina pa asina yega na cuido integral, segun e mandatario.
E plataforma Cuido di Nos Grandinan ta consisti di Departamento di Salud Publico, S.A.B.A. , Wit Gele Kruis, Dr. Horacio Oduber Hospitaal , Departamento di Asuntonan Social y un representante di casnan di cuido priva.
E mandatario a bisa cu un area cu particularmente lo kier pone un enfoke mas grandi ta e cuido na cas y den e bario, pasobra esaki ta loke e grandinan ta prefera y tambe e ta menos caro. E cuido no profesional, o sea na cas, ta combina basicamente dos factor importante, esta e deseo di e persona pa keda biba unda e kier biba y ta yuda contene e gastonan di cuido.
El a agrega cu e servicio pa e verpleegpatient cu ta biba den un cas di hende grandi tambe mester wordo mehora. Ta diferente faceta di e cuido mester wordo mehora y cooperando cu otro e instancianan, cooperando cu otro cu e informacion corecto di kico cada uno ta haciendo, nan experiencia, experticio y nan areanan di trabao, lo por maneha e cuido central pa asina cada peticion pa cuido haya e informacion y cuido necesario na e miho prijs, Minister Schwengle a expresa.
Mester combina miho calidad cu e miho uzo di e florin, y esaki no ta tumando luga na un forma optimal actualmente, el a añadi. E titular di salud publico a bisa cu ta premira cu e plataforma lo bira mas grandi den futuro.
Finalisando el a gradici dr. Waterloo, Directie Volksgezondheid y tur miembro di e plataforma, como tambe e “Ouderenafdeling” cu a wordo estableci recientemente na Directie Volksgezondheid y ta haciendo un tremendo trabao.


text:
Diahuebs atardi na Renaissance Hotel prensa local y internacional a topa cu varios di e artistanan cu a yega Aruba pe di ocho Caribbean Sea Jazz Festival. Organisadornan a informa cu tur cos ta na su luga pa asina diabierna atardi pa 6’or e portanan habri. E bachatero Prince Royce mes lo yega diabierna durante dia. Aki e lo sigui pa duna un mini-concierto na un Shuffle Demons di Canada tabata presente durante e conferencia di prensa y ta hopi entusiasma pa subi e escenario di Aruba. Tambe Jazzanova di Berlin ta ansioso pa mira con e publico lo reacciona riba su musica. E artista Giovanca ta na Aruba pa a duna diferente workshop y cu e emisora radial di Minister di Turismo Sr. Otmar Oduber y Amayra Boekhoudt di Aruba Tourism Authority ta contento di mira con e festival a sa di crece te na unda cu e ta awendia. Nan ta satisfecho di e cantidad di turismo y promocion cu Aruba ta E line up completo pa diabierna dia 3 di October 2014 lo ta Prince Royce, Grupo Gualao, Shuffle Demons, Ryan The Haret, Sazon Cubano, Weapons of Mass Destruction, N Fuzion, Kross-Hart Project, School of Music Ensemble y Alydia Wever. E di dos anochi lo tin Liv Warfield & NPG Horns, Candy Dulfer, Eric Calmes & Friends, Jazzanova Dj Set, Richard Bona Quintet, Tsunami, Down Town Dixie Society, Charles Brouwers y Chencho Kelly. Carchi ta na benta na Plaza bookshop, Super Food, Panaderia Espiga di Oro, Valero Blvd, Valero Essoville, Café de Plaza, Moomba, El Gallo Rojo, Fun Na final di e conferencia di prensa e grupo Canadense Shuffle Demons a sorpresa tur hende cu un tiki di locual Aruba por spera di nan door di duna un scol. Hulanda cu e ta forma parti di dje. ricibi den exterior debi na e festival. Miles, Cliffix y De Palm Tours desks. presentacion cortico. Un Danki na Aruba Airport Authority, Aruba Tourism Authority, Renaissance For more information feel free to visit www.caribbeanseajazz.com Hotels, Insel Air, Divi Resorts
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
Den Solo di Pueblo di dialuna, dia 19 di december ultimo, riba pagina 18, a sali un interesante articulo di un señor Alex Zozaya, CEO di e Apple Leisure Group, titulá “What Cuba means for Caribbean Travel”.
Como cu e articulo ta skirbi na Ingles, un idioma cu mi ta asumi cu cualkier Arubiano (riba cierto edad despues di a caba “lagere school”) y ciudadanonan di otro nacionalidad lo mester por comprende, mi no ta haya necesario pa bay traduci esaki (na Papiamento, claro!), pero mi ta limita mi mes na referi esun interesa na e articulo completo manera esaki a aparece den dicho Solo.
Pa por comprende mi comentario, e persona interesa mester a lesa e articulo di sr. Zozaya si.
Mi ta recomenda especialmente ATA, AHATA, Minister di Turismo y su eventual conseheronan riba e tereno aki, pa tuma nota di e contenido di e articulo en cuestion.
Den mi funcion anterior di director di ATA, hunto cu un otro funcionario di turismo, mi prome bishita na Habana, Cuba, tabata en coneccion cu re-apertura di Hotel Nacional, un monumental hotel historic na Habana.
E tempo ey nos a haya e oportunidad tambe pa weita e plannan pa e desaroyo di turismo na Cuba, for di cua esun cu mas a impactami, tabata e parti unda lo a bay conecta tur e “caynan” (e islitanan manera nos conocenan aki na Aruba, por ehempel esunnan dilanti di e costa zuid na Savaneta) cu tera firme (“vasteland”), y pa establece cadenanan hotelero conoci riba e “caynan” aki.
Si bo sa cu casi full rond di Cuba tin e “caynan” aki, y cu – cu tempo – tur lo mester a bira accesibel for di tera firme, bo mester por imaginabo mes con enormemente grandi e proyecto aki mester tabata bay ta, tanto den financiamento como den adquisicion di e manpower necesario pa ehecuta e plannan, sin considera mes ainda e construccion di hotel, y despues e operacion di e acomodacion mes.
Lamentabelmente despues di mi segundo bishita na Cuba, atendiendo un conferencia di CTO, mi no a bolbe e pais ey mas, pues mi no por comenta te ki grado e plannan a wordo ehecuta.
Locual especialmente a hala mi atencion den e articulo aki, ta e mencion di e asina yama “all-inclusive” packages, cu ta un atraccion pa cualkier clase di turista, y na mi parecer, si bo wak e bon, un “sine-qua-non” pa e hotelnan cu lo mester a aparece caba riba e islitanan di cua mi a papia mas ariba. Pasobra, con cu bo weit’e, e hotelnan riba e islitanan aki ta keda un poco isolá di e “main land”, locual lo por induci e turista pa opta pa un package all-inclusive, cu e posibilidad pa – negociando un descuento riba su cuenta – toch bishita tera firme , hunto cu tur e atraccionnan cu Cuba ta ofrece.
Ta di comprende cu Cuba mester di capital stranhero pa por financia tur su proyectonan, y e financiamento aki Cuba ta haya di por ehempel Spaña, China y Merca. No mester strañabo anto cu e hotelnan lo yena ya caba cu turistanan procedente for di e paisnan aki, pasobra e financiadornan mes lo percura pa esey como cu nan lo no hinca nan capital den ningun proyecto sin ta sigur cu nan lo beneficia di esey financieramente; y pakico no sigura nan mes di esey den nan propio pais!
Segun mi informacionnan Cuba ya caba tin hopi (mas) proyecto andando riba tereno turistico, bao di cua hopi proyecto all-inclusive cu hopi luho y diseñonan sublime.
Contrario na esaki, Aruba NO ta trata at all na atrae proyectonan nobo, pues financiamento tampoco, mientras tin toch ainda oportunidadnan pa proyectonan luhoso.
Aruba lo bay keda hopi atras den e industria aki considerando cu “nos” no ta busca proyectonan nobo, ni financiamento, ni ideanan innovativo pa hotelnan luhoso.
Wak rond: tur locual ta wordo construi riba e isla aki, ta mahos y “pasado de tiempo”, chapo!!
“Aruba, the Pearl of the Caribbean”, esaki tabata e distincion cu nos propio Pueblo a duna nos isla den e añanan cu turismo a haci su entrada, despues cu e periodista d.f.m. sr. Jos van der Schoot, den su programanan na Voz di Aruba, cu un voz penetrante y convincente tabata introduci Aruba como e Perla den Caribe:
“Geachte luisteraars, u bent afgestemd op radio Voz di Aruba, ……te Oranjestad, Aruba, Parel van de Caraïbische Zee”.
Kiko a resta di nos Perla??
Mester sosode hopi prome cu Aruba por merece back e titulo “The Pearl of the Caribbean”, pero no tin tempo mas pa perde.
Palabra ta na e integrantenan principal di e industria aki, esta ATA y AHATA, banda di e Ministerio di Turismo como back-up di e dosnan aki den e promocion di e destinacion aki, esta Aruba.
No ta na ami pa dicta kico e ATA di awor mester haci cu Cuba, pero si lo mi kier recomendanan pa – si nan no a haci esaki ainda – laga CTO informanan di e situacion aya riba tereno turistico, kiko ta e proyectonan cu a wordo completa den e ultimo anjanan na Cuba, y con CTO mes ta weita e desaroyo aya.
Pa completa e informacion lo ta bon pa ATA manda un delegacion Cuba, pa cu nan propio wowo nan observa kiko Cuba a logra caba cu nan proyectonan, y tuma un ehempel na Cuba!.
Mi ta sigur cu e oficina di turismo na Habana lo ricibi e delegacion cu man habri, mescos cu nan a ricibi mi colega den turismo y mi mes prome cu cambio di siglo.
Bayendo back na e asunto di estadianan all-inclusive aki na cas mes, cos a manera fria despues di e tam-tam tocante e ley di all-inclusive cu e minister actual di turismo tabata kier a pasa den Parlamento.
Den mi opinion, cu bo kier scuchami of no, e ley di all-inclusive mester tin e input di tur e gremionan cu ta envolvi den turismo, sea directamernte of indirectamente, pa bo por yega na un situacion acceptabel pa tur partido.
Cuba por – y ta – sirbi como ehempel pa Aruba, y nos lo por sinja di locual Cuba ta experienciando caba; wak con Cuba ta focus riba acomodacionnan all inclusive luhoso, y wak e potencial pa mas crecimento akiden.
Manera e articulo ta bisa: Cuba ta recibiendo ya caba mas di 1miyon (1.000.000) turista pa kwartaal, esta den cada 3 (tres) luna.
Si bo ta kere cu esaki Cuba ta haya “di ñapa”, bo ta bon kiboca! Cuba ta bay te lo maximo pa acomoda e industria lucrativo aki, y no ta sinta man cruzá.
Esun cu ta bisa cu Cuba no ta competencia pa Aruba, ta hopi kiboca. Sea honesto: Cuba tin hopi mas atraccionnan pa ofrece, pa no lubida e cultura, e naturalesa, etc.
Lo tin hende na Merca cu hasta djis pa curiosidad (pa kaweta) lo bay Cuba un dia pa weita ta cua tabata e Cuba di Fidel Castro; y casi mi por garantisabo cu nan lo bolbe Cuba pa den un segundo (of mas) bishita nan experiencia TUR locual Cuba tin pa ofrece.
Y mi ta sigur cu nan lo bishita e playa di Varadero tambe, un playa casi manera nos Eagle Beach, cu un santo limpi, aunke mitar grado mas scur cu esun di nos.
Mi tin e curashi toch di kere cu Aruba ta na tempo ainda, pero e ora ey mester pone man na obra awor!
Sino djis aki nos lo por bisa:
“….…….y la caravan pasa”.
Of: “…la caravan ya pasó, dejando Aruba millas atrás, sin posibilidad de alcanzar a Cuba”.
Remigio A. R. Wever, 42.10.01.44


text:
Diahuebs pa mas o menos 5:15pm a cuminsa drenta yamada na Storingsdienst di N.V. Elmar cu algun bario den Oranjestad a perde suministro di coriente. Tecniconan a activa mesora y a topa cu un fayo na nan Trafohuis situa den Huygenstraat, cerca di Colegio Arubano. Un yuwana a drenta den e
Day: June 23, 2017
Famia de Haseth masha emociona cu bishita di lider di AVP Mike Eman
Mehoramento di e maneho financiero ta keda punto di atencion – “Mas prioridad pa mehoramento di maneho financiero”
Segun Presidente di Cft Age Bakker KRALENDIJK – Colegio di supervision financiero di Bonaire, Sint Eustatius y Saba (Cft) durante su bishita na Bonairo dia 20 juni ultimo a conseha Colegio Ehecutivo y Conseho Insular pa “haci esfuerso pa un implementacion rapido y completo di e proceso y proceduranan nobo cu
Sbarro cu oferta special pa pueblo di Aruba den luna di juni
Caso di maltrato cu detencion
FTA ta organisa su di dos congreso extra ordinario
Hubert Dirksz, Presidente di FTA a informa nos cu otro siman, FTA ta tene su di dos Congreso Extra Ordinario pa loke ta 2017. Esaki lo ta diaranson y diahuebs, dianan 28 y 29 di juni. E congreso aki ta tuma lugar den sede di FTA, cuminsando pa 8'or mainta te
VBC, KvK, Suveco y BVCA a reuni cu Gobierno A yega na palabracionnan pa ehecucion di Ley di Mercancia
WILLEMSTAD - Relacioná cu susesonan cu tabatin durante e recien inspeccion y accionnan di còntròl riba stipulacionnan di Ley di Mercancia (Warenlandsverordening), VBC, KvK, Suveco y BVCA (“Instancianan concerní”) a pidi Minister di Desaroyo Económico y Minister di Salubridad Público, Medio Ambiente y Naturalesa pa un combersacion hunto pa deliberá


text:
Como preparacion pa e 2017 UCI BMX World Championships na Rock Hill, South Carolina, e atleta elite den e deporte di BMX, Zaithyel Soekandar lo entrena pa un siman largo bou guia profesional na un di e academianan mas renombra na mundo den BMX, esta Jason Carnes Berm Academy cu tin na base na Tampa, Florida.
Durante 4 dia e atleta Soekandar lo atende e campo di entrenamento aki p’asina prepara su mes mas mihor cu ta posibel p’e campeonato mundial di BMX un siman despues na South Carolina.
E atleta lo haya e guia profesional nesecario den e partinan tecnico, tactico y psicologico.
E atleta Zaithyel Soekandar ta un di Aruba su miho atletanan di BMX y apesar di su edad hoben ya caba el a representa Aruba den varios campeonato internacional di taya manera e Campeonato mundial di UCI, e Weganan Centro Americano y Del Caribe como tambe e Weganan Panamericano sin conta tur e otro campeonatonan bishita den nos region y continente.
Su logronan na nivel nacional y internacional sin duda ta impresionante, ya cu Aruba ta conoci den e top mundial di BMX.
Un danki sigur na Lotto, e Loteria di Aruba pa medio di Comision di Subsidio a yuda subsidia e biaha di e atleta Zaithyel Soekandar p’e atende e campo di entrenamento na Tampa, Florida


text:
Diadomingo despues di 4’or di madruga, ora cu clubnan locturno lo mester ta cera caba, Polisnan ta wordo manda dilanti un club nocturno na Noord pa un caso di maltrato.
E informe cu a drenta ta bisa cu dilanti e luga tin un homber ta maltratando un muhe. Na e sitio e patruya ta papia cu e bewaker di e club, y ta conta cu enberdad tabatin un pareha cu tabata discuti cu otro dilanti e luga. Pero cu e no a mira nan ta bringa cu otro.
E informe cu Central di Polis a ricibi ta cu e homber tabata suta e cabes di e muhe contra di e auto. Y cu na momento di e yamada e pareha tabata sinta den un auto blanco na altura di Lekker Bar Restaurant.
E patruye ta bisa cu nan a topa cu e auto aki na altura di Gomez Enterprises y a par’e. E Polisnan a papia cu e muher, kende a declara cu enberdad el a haya problema cu su amigo. Peor cu na e momento ey tur cos tabata na ordo y su amiga tabata hiband’e cas.
Central di Polis a wordo poni na altura di esaki.


text:
ORANJESTAD (AAN): Mayan e sospechoso homber E.d C. mester presenta dilanti Hues pa scucha su sentencia. Luna pasa tratamento di e caso a tuma lugar caminda e sospechoso E.d C. ta para riba cu e ta inocente y cu e realidad ta cu e tabata un victima di e asalto arma.
Fiscal no ta kere esaki y ta haya cu E.d C. ta complice y a exigi 5 aña di prison. Fiscal a mustra cu el a tene na cuenta cu anterior E.d C. a haya condena di 4 aña di prison pa un caso di asalto arma.
ASALTO ARMA:
E asalto arma a sosode dia 16 Juni 2017 na un oficina di transfer placa den Socotorolaan.
Luna pasa durante tratamento di e caso, Hues a bisa cu e señora P., empleada na e lugar di manda placa na Socotorolaan, a bisa cu dos homber desconoci a drenta. Un a drenta promer y despues un color scur. E homber color scur a drenta y a bay sinta di biaha riba un stoel banda di e lessenaar. E promer kende ta E.d C. segun P., a ranca su 2 cellular for di man. Hues a bisa cu riba video el a mira E.d C. a pasa tras di e señora P. y coy e cellular. Segun E.d C., el a haci esaki door cu e asaltante a bisa esey.
Hues a remarca cu e señora P. no a bisa cu e asaltante no a bisa pa coopera sino lo tira nan. E señora tambe a bisa cu E.d C. a saca un arma pone riba dje.
Hues a remarca cu riba e video di seguridad no ta mira nada di esey. Tambe e señora a bisa cu E.d C. a push’e pa e bay cu e homber color scur den un otro cuarto. E señora a bisa tambe cu anterior E.d C. a bin y puntra pa un product y despues a bay. E señora a bisa cu e homber color scur a pone arma na su cabez y bisa pa habri e caha fuerte. E señora no por a habri e caha fuerte door cu e tabata hopi nervioso. El a bisa cu ambos tabata papia Spaño y E.d C. tabata coba den e oficina ora cu e tabata hunto cu e otro asaltante na e caha fuerte. Segun e señora nan a bay cu 7500 Florin. Ta asina cu riba e video di seguridad por mira tur cos pero no ta scucha e papiamento.
Hues a mustra cu Recherche a analisa e video di seguridad y ta constata cu pafor di e oficina, E.d C. tabata cana dilanti y e homber color scur tabata su tras. Segun E.d C., e no tabata sa mes cu e homber tabata cana su tras. Mientras cu E.d C. tabata papia cu e señora, e homber color scur a saca un arma y sinta na e lesenaar. A mira E.d C. pasa patras di e lessenaar y bay kita cellular for di e señora. Riba video Recherche a mira con E.d C. a coy placanan riba lesenaar y hinca den un tas. El a coy e tas hinca na su paña y cana bay den direccion di e porta. E momento ey un cliente a yega y e asaltante a sali y E.d C. a laga e cliente pasa y a bay cu e asaltante. Hues a puntra pakico E.d C. a bay. Segun E.d C. e asaltante a bis’e pa bay. El a bisa Hues cu si e no a bay, e asaltante a tira nan mata.
Hues a mustra cu Recherche ta haya cu ningun momento E.d C. a actua nervioso y ningun momento el a worde menaza.
Hues a remarca cu E.d C. na 2012 a haci un atraco arma cu violencia y na 2014 el a worde condena na 4 aña di prison. Segun E.d C. e tempo ey el a worde inhusto castiga.
EXIGENCIA DI FISCAL
Fiscal a bisa cu E.d C. kier laga mustra cu e tabata na e lugar ora cu e asalto arma pasa pero no a haci nada. Fiscal no kere esey. Na opinion di Fiscal, E.d C. tambe tabata envolvi. El a mustra cu anterior e sospechoso E.d C. a bay na e lugar pero segun e sospechoso el a bay pa busca un apartamento. E empleada a bisa cu e sospechoso a bay puntra pa un producto. E ta haya cu e empleada y e imagennan di video ta mustra bon cla cu ta E.d C. tabata na e lugar. Fiscal ta haya cu E.d C. a actua manera complice caminda el a pusha e señora pa bay cu e otro asaltante y a coy placa hinca den un tas y bay hunto cu e otro asaltante.
Fiscal a bisa cu e ta comparti punto di bista di Hues, pakico e sospechoso ta bay cu e asaltante cu ya caba ta pafor di e lugar. Fiscal a conclui cu E.d C. ta complice di e asalto arma. El a bisa cu pa cu e castigo e ta tene cuenta cu E.d C. no ta desconci pa husticia. Na 2014 caba el a worde condena na 4 aña pa asalto arma. E ta haya cu mester impone castigo mas pisa y a exigi 5 aña di prison.
DEFENSA DI ABOGADO
Abogado mr. v.d.Biezen a bisa Hues cu E.d C. tabata presente na e lugar. E pregunta ta si e tabata envolvi den e asalto arma of no. E.d C. ta para riba cu e no tabata envolvi den e asalto arma. E señora P. ta bisa cu E.d C. a saca arma pero esey no ta corecto.
E abogado a remarca, con a para cu e asaltante cu tabata arma? E ta haya cu e investigacion no ta completo. El a remarca cu tin imagennan di video ora cu e asaltante a drenta pero no tin imagen ora el a bay. E abogado ta haya cu esaki ta importante pa tin claridad kico a pasa realmente. El a pidi pa declara E.d C. liber.
Fiscal a bisa cu no por haya e otro asaltante. No sa si e ta na Aruba of el a bay. El a bisa tambe cu e no ta haya cu e investigacion ta incompleto.
E.d C. ta haya e exigencia di Fiscal ta inhusto. El a remarca cu e no a duna declaracion na Recherche pasobra nan ta corupto.
Hues a bisa cu e ta bay studia e caso y mayan E.d C. lo haya sa kico ta Hues su decision. DIARIO lo informa lectornan di e decision di Hues.


text:
Mundu Deportivo
Mester di fondo pa operashon di sala na Barber
WILLEMSTAD.- Riba kaminda pa finalisá e konstrukshonnan dje sala deportivo multifunshonal na Barber, direktor di FDDK Thakai Doran ta pone na konosementu di gobièrnu ku no tin fondo riba presupuesto pa operashon di e...
Aki 6 pa 7 luna sala na Barber lo ta kla pa skolnan
WILLEMSTAD.- Ku tur probabilidat pa apertura di aña eskolar 2018-19 skolnan di Bándabou lo por hasi uso dje sala multifunshonal na Barber. E kamerin i toiletnan ta praktikamente kla i pa otro luna lo...
Curt Smith kampion ku Tigres de Chinandega
WILLEMSTAD.- Tigres de Chinandega ku e yu di Kòrsou Curt Smith komo outfielder, ayera nochi a ripití komo kampion di beisbòl nikaragwense na momento ku nan a gana di Gigantes de Riva ku skor...
Slowpitch 20-01-2018
Lesadónan di Extra Slowpitch, bon dia i bon wikènt un biaha mas. Wikènt ku aktividat na Buena Vista Ballpark pa loke ta trata Sòftbòl Slowpitch. Einan tin Torneo Survivors ku 10 wega, 5 djasabra...
Extra Inning 20-01-2018
Fanátikonan di Extra Inning, bon dia i felis wikènt. Organisashon di Beisbòl Santa Maria Pirates a habri aña den gran forma aya ku hungadónan di Beisbòl Hubenil, Klase A i Dòbel A. A yama...
IOC ya a eliminá 111 nòmber ruso pa Weganan Invierno
LAUSANE.- Un komishon di atmishon spesial di e komité olímpiko internashonal (IOC), ya a eliminá 111 nòmber ruso ku tabata ke partisipá den e weganan di invierno na Surkorea. Segun IOC ainda a keda 389...
Pele a kolèps di kansansio eksesivo
RIO DE JANEIRO.- E leyenda brasilero den futbòl Pelé a kolèps, asina Football Writers Association (FWA) a bisa ayera. Pelé lo mester tabata presente na un komementu na London organisá pa FWA, pero debí...
Robin van Persie 1,5 aña ku Feyenoord
ROTTERDAM.- Robin van Persie ta kla pa defendé e kolónan di Feyenoord djárason awor kontra FC Utrecht. E máksimo anotá di tur tempu di selekshon ulandes ayera a yega na un akuerdo ku Fenerbahçe...
Federashon Biyar no a outorisá ningun hende pa buska fondo
WILLEMSTAD.- Federashon Biyar Kòrsou ta den preparashon pa su aktividatnan den 2018 i relashoná ku esaki ta pidi atenshon riba tur loke tin di aber ku partisipashon internashonal. E aña’ki, meskos ku añanan anterior,...


text:
Despues di e conferencia di paisnan LGO cu ta cay bou di e organisacion Association of Overseas Countries and Territories, OCTA, di Union Europeo, por mira atras riba encuentronan fructifero unda e rol lider di Aruba, bou guia di Prome Minister Mike Eman, a resalta.
Cedrick Tilma, kende ta representante di Aruba na Union Europeo, a bisa cu den e proposicion cu Aruba a duna n’e islanan LGO, riba e posicion cu mester tuma despues di 2020 ora cu Inglatera no ta forma parti mas di Union Europeo, ta papia di e balor agrega cu e islanan LGO mester tin pa Europa.
E reunion aki a tuma lugar siman pasa y a trata pregunta manera: Tin sentido p’e relacion di OCT cu UE ta basa principalmente riba ayudo pa desaroyo, of ta tempo pa un relacion mas fuerte y madura; e partnership aki mester sigui wordo financia via di Fondo di Desaroyo Europeo of tin un forma mas inteligente pa haci esaki, kisas via di e presupuesto regular di UE.
E balor agrega cu e islanan, p.e. den Caribe, tin pa Europa ta grandi.
Nan ta ubica serca di Continente Americano, cu ta haci nan importante pa comerciantenan Europeo cu kier un laso nobo cu socionan den e area aki, cu mercadonan grandi.
“Pues tin oportunidad pa negoshi for di Europa, uzando Aruba como hub. Tur esaki a wordo discuti siman pasa,” Cedrick Tilma a splica.
Aruba tambe a inspira hopi di e islanan cu e maneho di energia cu e ta ehecutando, unda cu kier logra pa ta totalmente independiente di sistema convencional den e produccion coriente.
Tabatin diferente delegacion cu a bishita WEB, planta solar na Aeropuerto y parke di molina.
“Pa nos huespednan cu a bin for di rond mundo, e bishita tabata algo cu nan por a siña for di dje. Y pa nos tabata un placer pa comparti nos experencianan,” e representante di Aruba na Brussels, Cedrick Tilma a bisa.


text:
Meteo Aruba ta informa riba e tempo pa cu Aruba. Pronostico di Tempo pa Aruba valido te diasabra 5:00 pm, 7 Januari 2016
Tempo: Diabierna anochi: Levemente te parcialmente nubla sin awacero di importancia den marduga y diasabra: parcialmente te temporalmente hopi nubla cu chens pa un awacero pasahero.
Temperatura maximo 29 grado celsius y temperatura minimo 24 grado celsius. Solo lo baha awe nochi 06:29 pm y lo sali mayan mainta 07:04 am.
Biento: Modera te basta fuerte y for di direccion generalmente Oost forsa 3 te 5 ( 12 te 39 km/ora, 7 te 21 nudo.) Den dia fuerte te posibelmente duro den rafaga, forsa 6 te 7 ( 40 te 61 km/ora, 22 te 33 nudo.)
Situacion general di tempo: Den proximo 24 ora no ta spera cambionan significante den e tempo cu tin actualmente, cu excepcion di un awacero pasahero den pranan di marduga y mainta trempan di diasabra, tempo lo keda generalmente seco.
Condicion di lama: Olanan di lama lo ta for di direccion Oost cu haltura di 5 te localmente 8 pia. Temperatura di superficie di lama 27 grado celsius.
Registracion di temperatura celsius y awacero mm den ultimo 24ora
Airport max 30 / min 26 / 0.00
Hadicurari max 28 / min 25 / 0.00
Pronostico di tempo pa e fin di siman:
Levemente te parcialmente nubla cu un awacero breve, biento lo ta for di generalmente oost y modera te fuerte, posibelmente duro den rafaga, temperatura maximo 29 y minimo 24.


text:
JTZ ta un departamento di Jeugd gezondheids Zorg cu ta traha hunto cu Wit Gele Kruis buro pa voeding y cuido di djente pa mucha for di 2 aña te cu 12 aña.
Ta duna conseho tocante Leche di pecho,bebe botter usa di chupon of chupa dede pa e mihor cuido di djente. Jeugd Tandzorg ta traha hunto cu e djentista cu ta cai abou di AZV.
JTZ tin e servicio di fluoride pa kleuterschool y basis school
Fluoride spoelingta wordo duna na school cada mucha su mayor mester firma un consent formulario di 1ste klas te cu 6de klas 1 x pa siman durante schooljaar.
JTZ ta duna charla na Kleuter y Basisschool yama 522-4200 pa mas informacion.
Den Health Monitor 201 riba page 104 tin mas Informacion tocante nos cuido di djente pa mucha.
Preventieve Gezondheidszorg
Van Leeuwenhoekstraat 16
Jeugdgezondheidszorg
Phone : 297 522-4200
Phone : 297 582-7112
Jeugdtandzorg
Phone : 297 522-4200
Phone : 297 582-3010
Fax : 297 583-5979
Email: This email address is being protected from spambots. You need JavaScript enabled to view it.


text:
Durante e bishita di dr. Xiomara Vidal di PAHO (Organisacion Pan-Americano di Salud)/WHO (Organisacion Mundial di Salud) na Aruba, el a haci diferente encuentro di trabou pa reafirma e convenio bi-anual cu PAHO tin cu Aruba.
Tambe pa conoce nos sistema di salud di cerca p’asina crea forma di sosten tecnico pa mehoracion. E bishita aki ta forma parti di e trabounan di PAHO. Cada tanto tempo PAHO ta haci biahenan asina den nos region pa duna sosten y cooperacion tecnico na e diferente isla cu ta forma parti di PAHO y Aruba ta un di nan banda di Corsou, Boneiro y islanan riba.
Pa basta aña caba Departamento di Salud Publico Aruba (DVG) ta trahando cu e organisacion aki p’asina trece mehoracion den nos sistema di salud, mas tanto pa e parti preventivo y promocion di salud. Awo ta toca e temanan di salud mental y enfermedadnan no-transmisibel (p.e. diabetes, malesa di curason, cancer, obesidad).
Dr. Xiomara Vidal, psikiatra y consehero di PAHO pa enfermedadnan no-transmisibel y salud mental, ta bisa cu el a bin Aruba pa cera conoci, na prome luga, cu esnan trahando riba tereno di prevencion y promocion di salud mental y di malesanan no-transmisibel:
“Pa duna aporte na e programanan preventivo relaciona cu e temanan menciona. Tambe pa cera conoci cu e sistema di salud mental y enfermedadnan no-transmisibel na Aruba y e impacto cu e enfermedadnan aki tin riba nos poblacion.
Na Aruba e malesanan di curason, cancer y diabetes ta e prome causantenan di morto.
E ta un situacion general cu ta aparece na tur pais y particularmente den America.”
“E influencia di e factornan di riesgo pa nos poblacion manera alcohol, droga, tabaco, obesidad y conducta psikosocial den nos hubentud y adulto mester wordo teni na cuenta y atendi debidamente,” e experto di salud ta bisa.
“E idea ta pa mi cera conoci y bishita e luganan di trabou. Esaki ta encera cu mi a bishita tanto Departamento di Salud Publico como PAAZ y IBiSA.
Nos a bin ta reuni cu diferente persona y gruponan di trabou p’asina por tin un relacion mas estrecho, tambe identifica y cualifica cua ta e aspectonan cu mester di apoyo tecnico y den ki forma PAHO por duna sosten y conseho. Nos lo studia y traha rib’e formanan pa actua y orienta con por resolve e problemanan specifico di salud na Aruba”, asina dr. Xiomara Vidal a conta di su bishita como representante di PAHO na Aruba.


text:
‘Nos no a hereda e Mundo aki di nos ancestronan. Nos a fi’e di nos Jiunan.’ ~ Proverbio Indjan
Nos por mira nan wowonan chikito spanta ora nos mira noticia di guera, na television y den corant. Y wak bon, hopi biaha un mucha lo busca su peluche pa bay cu n’e. Ora e ta bay drumi, sali, biaha y si, te hasta ora e ta huy di guera of di violencia. ‘Stranjo, no?’, un adulto lo pensa. No, pasobra te hasta den un mundo marca pa violencia, muchanan semper lo sigi hunga tur caminda.
Den e drama di e avion di Malaysia Airlines e potretnan cu mas a toca e curason di hende ta esunnan di e buki di un mucha cu tabata abordo, e peluchonan y pa no lubida e potret di e soldad cu e macaco.
No ta stranjo, pasobra maske nos no ta realisa, majoria sentimento di dolor y alegria den nos bida tin nan rais den nos anjanan di mucha chikito. E potret di e mucha y su pelucho un caminda den nos memoria ta hiba nos bek na e mucha den nos mes y un mundo inocente cu casi ya no ta existi.
Y esaki podise a bira pio cu e popularidad di e social media y e libertad di expreshon cu facilmente por transforma den libertinaje di expreshonnan emocional. Ora mi wak riba Facebook, mi ta haja e impreshon cu tin hopi hende a bira experto den tur materia. Ta parse cu hende ta competi pa ken tin rason of E berdad, lubidando cu E Berdad ta haja un cara diferente den cada opinion personal. Ora mi sinti cu hende ta competi pa ken ta haja mas atencion, esaki ta pone mi bira keto di paden, pasobra mi no kier ta den e ratrace ey. Mi ta sinti cu cambio den e forma cu nos ta wak bida lo bin solamente ora nos por jega na e puresa den nos curason. Anto aki e criaturanan chikito den mundo y cu nos tambe un dia tabata, ta hunga un rol atrobe. Solamente mirando bida for di e wowonan di un mucha, nos por bay bek na e estado di conciencia cu ta puro y no por ser cumpra ni corumpi. Y te na e momento aki, nos ta cla y prepara pa hasi nos trabou como adulto.
Mi stima bida y mi lo kier laga un mundo pa mi yiunan y mi nietonan atras cu ta miho cu loke mi a haja. Y mi sa cu den curason di cada ser humano tin e deseo di ta felis y hasi otro felis. Lastima cu materialismo y hamber pa poder a cambia hopi hende nan prioridadnan.
Ami semper lo kier mantene mi vishon di nos mundo como un Shangri La of Utopia, pasobra por. E ta rekeri conciencia y e lidernan adecuado cu no tin prijs riba nan cabes. Pa mi e ta bay pa hende por biba den respet pa otro y pa tin lugar pa cada hende. Y e simbolo ta e mucha cu ta e guardian di nos consenshi.
Ingrid Werleman, juli 2014


text:
Dia 18 di maart, Dia Nacional, lo tin un exposicion na Archivo Nacional titula “Aruba ta nos tur” acompaña pa un dia cultural organisa pa Fundacion Amigonan di Archivo.
E festividad aki cada aña ta atrae hopi hende. Lo tin tentnan cu ta bende cuminda, cos dushi, buki, obra di man, cos di bebe.
Tambe lo tin diferente presentacion di gruponan di baile y di musica. Pa esnan cu bishita e exposicion, lo tin oportunidad pa gana diferente premio. E celebracion na Archivo Nacional ta cuminsa pa 9’or di mainta.
Amigonan di Archivo ta un fundacion cu kier contribui na haci tur hende mas consciente di e importancia pa cuida pa un archivo, sea ta di Gobierno, un empresa of hasta personal.
Archivonan ta forma parti di herencia di un pais. Nos mester cuida nan pa otronan por haci uzo di nan sea pa uzo personal, estudio scientifico of pa yuda den cualkier proyecto.
Anualmente Archivo Nacional di Aruba ta organisa un exposicion cu ta duna nos hopi informacion skirbi y visual di un topico di Aruba. Den e dianan venidero ANA lo duna mas informacion tocante su exposicion 2017.
Amigonan di Archivo ta invita henter comunidad pa bishita e festividadnan na Archivo dia 18 di maart proximo for di 9’or di mainta te cu 6’or di atardi na Sabana Blanco.


text:
Willemstad.- Kompania di Tou Kòrsou (KTK) i Koole Mammoet Salvage a asistí e Ministerio di Defensa i e Organisashon di Maneho di Riesgo i Kalamidat poniendo espasio disponibel riba e barku di tou Orca VI i e lancha H283 pa por hiba artikulonan di ayudo pa St. Maarten. Esaki den kombinashon ku un trabou ku mester a keda realisá na Isla ‘riba for di siman pasá pero dor di menasa di orkan Irma a keda posponé.
Djabièrnè atardi último a karga Orca VI ku diferente artíkulonan manera bòter di awa i remedinan pa hiba St. Maarten. Tambe a karga mashinnan i ekiponan grandi i pisa pa hasi trabounan di búskeda, halamentu di kosnan grandi i limpiesa.
Djasabra mèrdia pa banda di 12or, Kapitan Rijnschot di KTK ku su tripulashon, a sali for di nos haf di St. Annabaai riba Orca VI rumbo pa St. Maarten, kaminda lo dura aproksimadamente 4 dia riba laman pa e yega su destinashon, pasando prome via di St. Eustatius.


text:
FOR DI NOS ARCHIVO
“Nada Bou di Solo Mester Stop Boso”
TABATA lente di aña 1931. E entrada di e famoso sala di concierto Pleyel na Paris tabata yen di delegado for di 23 pais. Taxistanan cu auto grandi tabata baha pasaheronan bon bisti dilanti di e luga, y den un rato e auditorio principal tabata yen yen. Casi 3.000 hende a bin. Nan no a bin pa scucha un concierto sino pa scucha e discursonan di Joseph F. Rutherford, kende tabata dirigi e trabou di predica. Nan a traduci su discursonan na Frances, Aleman y Polaco. Ruman Rutherford su bos potente tabata resona den henter e sala.
E congreso na Paris a trece un cambio importante den e trabou di predica na Francia. Ruman Rutherford a invita esnan presente den auditorio, specialmente e rumannan hoben, pa traha como colporteur (conoci awe como pionero) na Francia. John Cooke, kende tabata un delegado hoben di Inglatera, nunca a lubida e spiertamento conmovedor aki: “Nada bou di solo mester stop boso como hoben pa bay den e trabou di colporteur.” *
Ademas di John Cooke, cu despues a bira misionero, tabatin hopi otro hende cu a reacciona riba e invitacion pa yuda caminda tin necesidad di mas predicador. (Echo. 16:9, 10) Como resultado, e cantidad di colporteur na Francia a crece for di 27 persona na aña 1930 pa 104 persona na aña 1931. Esey tabata un aumento impresionante. Ya cu e pioneronan aki no tabata papia Frances, con nan por a trata cu e reto di un idioma nobo, poco recurso y soledad?
E RETO DI UN IDIOMA NOBO
E colporteurnan stranhero tabata uza carchi di testimonio pa papia cu e hendenan tocante e speransa di Reino. Un ruman homber cu ta papia Aleman y cu tabata predica cu curashi na Paris a bisa: “Nos tabata sa cu nos Dios ta poderoso. Si nos curason tabata bati duro, no tabata pasobra nos tabatin miedo di hende sino pasobra nos tabatin miedo di lubida e frase cu nos mester a bisa: ‘Voulez-vous lire cette carte, s’il vous plaît? [Bo por a lesa e carchi aki, por fabor?]’ Nos tabata convenci cu nos trabou tabata hopi importante.”
Hopi biaha, ora e colporteurnan tabata predica den edificionan di apartamento, esnan cu tabata cuida e edificionan ey tabata core cu nan. Un dia, dos ruman muher di Inglatera cu tabata sa masha poco Frances a haya nan mes cara cara cu un conciërge agresivo cu a puntra nan ken nan tabata busca. Mientras nan tabata purba di calma e conciërge, un di e rumannan a mira un plakkaat riba un porta. Riba dje tabatin e palabranan: “Tournez le bouton [Primi e bel].” El a kere cu esey tabata nomber di e doño di cas, pesey cu un smile e ruman a bisa: “Nos ta buscando Señora ‘Tournez le bouton.’” Un bon sentido di humor a yuda e colporteurnan celoso aki.
NI FALTA DI RECURSO NI SOLEDAD NO A STOP NAN
Den e añanan di 1930, hopi hende na Francia mester a biba den situacion dificil, y e colporteurnan stranhero no tabata un excepcion. Un ruman di Inglatera cu yama Mona Brzoska a conta di e experencia cu e y su compañe pionero a pasa aden. El a bisa: “Hopi biaha nos tabata keda na luganan cu no tabata mucho comodo, y den winter un di e problemanan di mas grandi tabata e verwarming. Nos camber tabata bira hopi friu. Mainta e canica di awa tabata ijs ijs, y nos mester a kibra e ijs aki pa nos por a laba nos cara.” Acaso e situacionnan ey a desanima e rumannan? Claro cu no. Un di e rumannan a resumi e sintimento cu hopi di nan tabatin: “Nos no tabatin mucho, pero nunca nos a falta loke ta necesario.”—Mat. 6:33.
E colporteurnan aki, cu a mustra curashi, mester a supera soledad tambe. Na cuminsamento di decada di 1930, e cantidad di publicadornan na Francia no a ni pasa 700 persona, y mayoria di nan tabata biba leu for di otro. Kico a yuda nan mantene nan goso? Mona, kende a enfrenta e desafio aki hunto cu su compañe pionero, a splica: “Pa nos por a supera e sintimentonan di soledad, nos tabata studia publicacionnan di e Sociedad hunto regularmente. Como cu den e tempo ey nos [no tabata haci rebishita ni dirigi estudionan di Bijbel], anochi nos tabatin tempo pa skirbi carta na nos famia y specialmente na otro pioneronan pa nos comparti experencianan y anima otro.”—1 Tes. 5:11.
E colporteurnan ey cu tabatin un spirito di sacrificio propio a mantene un punto di bista positivo a pesar di obstaculo. Esey ta bisto for di e cartanan cu sucursal tabata haya di e rumannan aki, tin biaha añanan despues cu nan a traha como pionero na Francia. Annie Cregeen, kende ta un ruman muher ungi cu a biaha henter Francia cu su esposo for di aña 1931 pa 1935, a bisa lo siguiente tocante e añanan ey: “Nos tabatin un bida hopi feliz y interesante. Nos como pionero tabata hopi pega cu otro. Mescos cu Apostel Pablo a bisa: ‘Ami a planta e simia, Apolo a muh’e, pero ta Dios a pon’e sigui crece.’ E palabranan ey ta hopi emocionante pa esnan cu hopi aña pasa tabatin e oportunidad pa yuda den e trabou ey.”—1 Cor. 3:6.
E pioneronan ey a laga un bunita ehempel di perseverancia y celo pa esnan cu kier haci mas den e trabou di predica. Awe tin mas o menos 14.000 pionero regular na Francia. Hopi di nan ta sirbi den gruponan of congregacionnan di idioma stranhero. * Mescos cu e pioneronan di antes, nan no ta laga nada bou di solo stop nan.—For di nos archivo na Francia.
^ par. 4 Pa mas informacion tocante e trabou di predica na e inmigrantenan Polaco na Francia, wak e articulo “Jehova A Trece Boso Francia pa Boso Siña e Berdad”, den E Toren di Vigilancia di 15 di augustus 2015.
^ par. 13 Na aña 2014, bou di supervision di e sucursal di Francia, tabatin mas o menos 900 congregacion y grupo di idioma stranhero predicando e bon noticia den mas cu 70 idioma.


text:
“Ni traha, corda entrega!!! Desde aña 2010 MEP, of miho nos yama nan NEP, no a entrega cuentanan anual p’asina Parlamento por sa kico nan a haci cu suma presupuesta pa nan fraccion. Anto e hendenan aki kier priminti shelo y tera pa purba manipula e pueblo pa vota pa nan pa nan bay goberna e pais aki. Dios spaar Aruba di e hendenan floho y incapacita di MEP”, Parlamentario Velasquez ta expresa.
“Despues cu mi persona a publica un articulo 6 di maart 2017 ultimo cu MEP nunca a entrega cuenta anual for di aña 2010, ayera 19 di april 2017, ainda MEP no a entrega ningun cuenta anual na Parlamento.
MEP, of miho bisa NEP, ta un farsa total y ta kere cu pueblo no ta haya sa nan bagamunderianan. Anto e hendenan aki kier goberna e pais aki. Esaki ta demostra con floho y incapacita MEP ta cu ni cuentanan anual nan no por traha corda pa entrega”, e Parlamentario ta opina.
“Miho MEP cuminsa yega trabao pa nan por traha nan cuentanan anual for di aña 2010 pa entrega esakinan na Parlamento. Esta berguensa e fraccion di MEP ta…no solamente no ta yega trabao, pero no ta traha cuentanan anual di nan mes fraccion. Esta floho y incapacita e hendenan aki ta!”, Parlamentario Velasquez a duna di conoce.


text:
75 aña trabou di Rotary Club Aruba
Rotary Club Aruba, pa conmemora 75 aña di trabou boluntario na Aruba, a compila un seleccion di articulo y potret pa yega na un bunita publicacion. E buki ta dedica na comunidad di Aruba. Miembronan di Rotary Club Aruba a regala biblioteca cinco ehemplar. A entrega esaki na directora, sra. Astrid Britten pa e coleccion nacional.
Rotary Club Aruba a cuminsa su actividadnan na Aruba na aña 1938. Desde e aña ey miembronan ta traha pa cuminsa y sostene desaroyonan positivo den comunidad. Na 2013 miembronan a celebra 75 aña di existencia. E meta di e boluntarionan ta pa sirbi comunidad. E actividad mas conoci ta e Fiesta Rotaria caminda ta haci un fundraising grandi pa por financia proyecto. Y tin mas actividad pa recauda fondo durante aña. Di 1938 pa 2016 Rotary Club Aruba a conoce 78 presidente. Den e publicacion tin entrevista cu algun di e presidentenan tocante nan experencia.
Personanan interesa den historia y actividadnan di Rotary Club Aruba por consulta e publicacion na biblioteca na Playa, tambe sucursal San Nicolas y Dept. Arubiana.


text:
Y asina nos a drenta e luna di november, cu hopi actividad alegre yen di color. Tabatin e musical Rent, tabatin e bunita Love Festival y na fin di october riba drempel di november tabatin tambe Manic Monday den Cas di Cultura.
Chikito y grandi a celebra Halloween, bisti den nan costuumnan bunita, mahos bunita of bunita mahos. Pa spanta nan mes of pa spanta otro.
Personalmente Lady Ruth no ta gusta e celebracion di Halloween, pero ora mi a tende cu tabatin un Speelschool cu a pone como tema p’e chikitinnan bin bisti na angel, a bin un sonrisa grandi riba e cara y den e curason di Lady Ruth.
Oh, ki bunita pa scoge e tema di angel pa nos angelnan chikito. Nos ta felicita e Speelschool ey, cu ta Debby Doo Speelschool si mi no ta equiboca.
Nos por a tuma nota di e decoracionnan bunita aki aya, cu ya e tokenan di e celebracionnan pa cu fin di aña.
Hendenan canando riba Linear Park pa baha un poco peso pa por saborea nan ayaca y galiña of calacuna horna den e luna di december. E luna di november aki tin nificacion special tambe pa Lady Ruth, como cu su kerido esposo ta cumpli aña y su distinguido mayornan lo cumpli nan di 64 aña di feliz bida matrimonial.
Nos mes, esta mi casa y ami lo cumpli nos di 40 aniversario di boda den e luna di december. Pesey semper fin di aña t’asina dushi y bunita!
Naaaah, nos no por a bay goza di e musical Rent, pero nos a sinti un chispa di dje durante e Manic Monday di fin di october den Cas di Cultura.
Y pa motibonan familiar cu semper tin prioridad, lo no por bay presencia e show Mi Mundo di Ritmo y Locura dia 14 di november benidero tampoco.
Por, si bin cambio den e schedule familiar aki. Pero talbez p’e momento ey por ta no tin carchi mas obtenibel. Pero, Lady Ruth ta desea tur cu ta participa den e show ey tur clase di exito y pa “have fun” compartiendo cu e publico boso talentonan.
He, ta haya nostalgia, bay bek den tempo den e luna di mei, ora cu Lady Ruth a celebra su di 60 primavera cu su One Woman Show den su 44 añanan den farandula. Boso ta corda e bunita paraplunan toch? Hopi a goza su cancion faborito “Jambalaya”.
Recientemente mes un bunita sra.cu a topami den hospital a dunami un bunita compliment, el a reconocemi na mi stem. Laga nos haci uso di e oportunidad aki pa felicita tur e participantenan y ganadornan den e dushi programa di descubri talento “Manic Monday”, cu porcierto tin varios cambio bunita y hopi agradabel den nan.
Tabata un bunita anochi musical di Manic Monday, e publico ta sigui crece cada biaha un tiki mas.
E biaha aki e MCnan a guia e programa den e idioma Ingles, talbez pa honra e bishitantenan di e musical Rent, of esey a cuminsa asina riba e prome Manic Monday di e aña aki? Nos no por a bay e prome dos Manic Mondaynan, ta te fin di october nos por a bay. E ambiente tabata hopi dushi cu hopi alegria y e participantenan a duna tur di nan mes den cada presentacion sea di canto of di baile. Hopi leuk cu nan por a usa e stage decor di e musical Rent.
Contento di por a nota cu famia Kelkboom ta bek den e cushina bar di Cas di Cultura, pasobra nan ta t’awor e mihornan cu nan tabatin. Bon organisa, disciplina cu super bon manera. Y ora e temporada ta hecho, cu nan productonan saludabel di dabaru.
OK. Te akinan nos relato p’e siman nobo aki, cu e tradicional saludo di “Bon dia yen di alegria” pa tur nos lectornan.
Danki pa boso atencion duna di boso curason! Cu Dios sigui bendiciona nos tur riba e bunita pida baranca di diamante aki, y pone un sonrisa bunita riba tur e caranan .
Y den nos humilde curason, gradicimento pa salud, bida, alegria y sabiduria tur dia!


text:
Parlamento dialuna a reuni henter dia cu Minister di Husticia, mr. drs. Arthur Dowers riba e situacion di criminalidad.
Lamentablemente e Minister no a mustra ni un rato so su preocupacion pa cu e seriedad di e situacion. Ni un rato so el a demostra convivencia cu victimanan di atraco, al contrario, e tabata hari y chercha di Parlamentarionan di oposicion.
Lider di MEP Evelyn Wever-Croes den nomber di pueblo di Aruba a cuminsa cu manda un palabra di forsa na nos Cuerpo Policial
Den e ansha cu tur hende ta aden di tanto criminalidad na Aruba, nos tur ta sinti un ansha y preocupacion grandi pa agentenan di Cuerpo Policial.
Agentenan cu ta traha cu alma y cuerpo, sin suficiente material pa haci nan trabou, sin material pa tene nan safe y sin suficiente personal pa traha.
Ta bao di e curcumstancianan aki nan mester combati criminalidad.
“Den nomber di MEP mi a expresa convivencia cu tur agente policial, nos tin boso den nos oracion” segun Evelyn Wever-Croes.
Ta obvio cu e Gobierno aki no por mas. Ta obvio cu e Gobierno no kier mas cu criminalidad, nan a purba 7 aña y no a logra.
E cuerponan di husticia a demostra den pasado, bou di guia y maneho otro Ministernan, cu nan SI por mantene orden y respet.
Nos cuerponan por haci Aruba sigur bek, pero obviamente no bou di e Minister y e Gobierno aki. Ta obvio cu t’e cambio aki mester bin despues di eleccion 2017, e cambio di rumbo di nos pais pa haci nos pais sigur atrobe.
MEP SI LO HACI ARUBA MAS SIGUR ATROBE
“E problemanan di nos pais ta serio, sinembargo nan no ta imposibel pa soluciona. Bo mester tin vision unda bo ta bay, determinacion pa yega eynan y curashi pa hala tur cos for di bo caminda pa bo logra bo meta.
Den vision di MEP nos lo atende cu e tema di criminalidad den dos paso.
Paso 1 ta controla nos fronteranan mas estrictamente pa evita importacion ilegal di arma, droga y persona. Cu radar, helicopter y Warda nos Costa cu mas autoridad.
P’asina nos sa exactamente ken y kico ta drenta nos pais y kico ta drenta y p’asina nos cuminsa pone un fin n’e ola grandi di ilegalidad.
Y unabes nos fronteranan ta sigura, cu Paso 2, nos lo pone orden paden den cas. Cu man duro y sin miedo nos lo mustra criminalnan cu nan ta enemigo di nos pais.
Nos lo inverti pa Cuerpo Policial tin suficiente personal y material pa nan por combati criminalidad cu man duro y efectivamente y sin core tanto riesgo manera awor cu nan propio bida.
Nos lo atende cu tur ilegalidad cu man duro. Sea ta orario di ciere di establecimentonan nocturno, of ta atraco, of corupcion den Gobierno: Nos lo atende cu man duro y regla y leynan lo wordo enforsa y esnan cu ta viola ley, abusador y criminalnan lo wordo atendi cu man duro.
No manera amigo di Ministernan, sino manera enemigo di e pais aki.
Y eynan Mike Eman y su Gobierno a faya. Pasobra nan tin amistadnan demasiado estrecho cu criminalnan. Y ta pesey e Gobierno aki a faya.
E vision aki nos ta treciendo den cada hogar y cune e speransa cu pronto e cambio ta na caminda, e cambio pa haci Aruba mas sigur atrobe.
MEP a haci’e den pasado y MEP ta prepara pa bolbe haci’e. Un Aruba sigur y trankil pa nos muchanan y pa nos grandinan, un Aruba cu nos tur ta orguyoso di dje atrobe” lider di MEP Evelyn Wever-Croes a bisa den su discurso den Parlamento.


text:
Vakantie grandi na biblioteca
Esaki ta un temporada cu hende tin poco mas tempo pa lesa. Nos ta spera cu tur miembro di biblioteca ta pasa busca mas buki den e dianan aki. Pa miembronan cu tin buki na cas ainda tin un areglo special, durante vakantie grandi biblioteca no ta cobra boet. Pa mucha tin un programa di lesamento, tres siman largo. Tambe ta pasa pelicula pa mucha den aire liber.
Durante vakantie grandi biblioteca na Playa ta habri diaranson anochi te 8or, pero e otro dianan biblioteca ta cera 5or. Biblioteca na San Nicolas ta habri diamars te 8or y tur otro dianan te 5or.
Pa tur anuncio y noticia por bishita e website www.bibliotecanacional.aw y e fanpage riba FaceBook. Tambe ta posibel pa reacciona riba ‘posts’, laga comentario of feedback y cuminsa un discusion. Y por haci pregunta. Un pabien na tur studente cu a bay over of a gradua y ta gosa di un vakantie bon mereci. Ta spera studiantenan bek na augustus dia scol habri. Pa un y tur biblioteca a haya bastante buki nobo den su coleccion. Un invitacion ta bay pa tur hende pa bishita biblioteca den vakantie.
Biblioteca Nacional Aruba ta invita tur mucha hunto cu amigo y amiganan pa bin disfruta di anochinan di pelicula na aire liber durante vakantie grandi. Ta cuminsa e siman benidero diaranson na sucursal San Nicolas y diahuebs na biblioteca na Playa cuminsando pa 7’or di anochi (patras di e edificio). Tin un skina di coi pasa boca cu Popcorn, Pan cu Hotdog, Mangel y Chips y un skina di Refresco y Juice. Entrada ta solamente un sonrisa!


text:
Resientemente tabatin entrega di sertifikado na hotèl Buddy Dive kaminda un grupo di 11 kursista ku a terminá e kurso di las pipa 6G, a risibí nan sertifikado for di man di Diputado sra.Nina den Heyer. Di e 11 kursistanan ku a risibí nan sertifikado, 4 tabata partisipantenan di Job Program Bonaire, un programa di kapasitashon i formashon di hóbennan ku ta buskando trabou, ku ta ser realisá dor di Direktorado Komunidat i Kuido pa medio di e proyekto Plan Integral di Bario di entidat públiko Boneiru. E programa aki a dura 18 siman i Refineria Isla a koperá di nan banda mandando nan instruktor tur siman pa 4 dia Bonaire pa entrená nos hóbennan. Banda lèsnan di práktika di lasmentu di pipa, a dediká hopi tempu na formashon personal di e partisipantenan.
E kurso ku a kosta mas di 150 mil dòler tabata posibel dor ku diferente kontratista i empresa a duna nan koöperashon den forma di aportá ku mashinnan di las, generadornan, material pa kurso i tambe den forma di pone personal disponibel pa fungi komo instruktor pa e kurso. Un nota importante ta ku ora e kursista terminá e programa di entrenamentu ku éksito, e ta risibí e sertifikado di las pipa 6G ku ta ser rekonosé rònt mundo i ku ta rekonosé pa Lloyds. E kursista ku e sertifikado aki tin e abilidat pa las pipa for di tur posishon i e ta un trahadó ku hopi kompania ta buska pa su abilidatnan. E grupo di kursistanan ku a risibí nan sertifikado tabata konsistí di un banda di hóbennan ku den kuadro di e Job Program Bopec a sigui un trayekto di entrenamentu pa bira lasdó di pipa i di otro banda di trahadónan di kontratistanan trahando pa Bopec ku a laga nan trahadó sigui e programa di las pipa 6G.
Na e okashon aki sr. Manuel direktor di Bopec a enfatisá kon importante e logro aki ta pasobra Bopec tin ku kumpli ku normanan europeo ku ta bisa ku tur trahadó riba tereno di Bopec mester ta sertifiká. T’asina ku Bopec ta den e proseso di mantenshon di nan ekiponan i makinarianan. I den e proseso aki nan tin mester di diferente tipo di trahadó pa nan por kumpli ku e eksigenshanan manera normaman europeo ta preskribí. Den kuadro di e programa di mantenshon Bopec a hasi un petishon na gobièrno di Bonaire pa yuda den e proseso di forma trahadónan manera lasser, plantmechanic i pipefitters ku ta nesesario pa e operashon di Bopec por kontinuá. E promé grupo di fishi ku ta pone atenshon na dje ta e grupo di lasdó. A kuminsá ku grupo lasdónan i lo sigui sertifiká otro gruponan di trahadónan ku ta trahando na Bopec. Un apelashon ta bai na Gobièrnu di Bonaire pa sigui invertí den programanan di entrenamentu pa hóbennan ya ku muy pronto tin mester di mas trahadó kualifiká.
Un nota importante ta ku asta 4 otro hóben ku no a logra pasa e test 6G ku éksito, ta sigurá di un trabou via di un di e kontratistanan ku ta trahando riba tereno di Bopec. Pues tur ocho hóben ku a pasa den e programa di entrenamentu te na final, a logra haña trabou serka un di e kontratistanan trahando riba tereno di Bopec.
Hasiendo uzo optimal di e infrastruktura pa entrenamentu di lassernan e kompanianan CAN CAN Training & Adviesbureau i Solid Joint Consultancy & Training ku tabata enkargá ku organisashon di e kurso di las pipa 6G pa e Job Program Bopec, a hasi posibel ku trahadónan di kontratistanan por a bini den oranan di anochi pa praktiká pa nan por a logra pasa e prueba di las pipa 6G ku éksito. E prosedura pa sertifiká tabata di tal forma ku e instruktor di Refineria Isla, sr. Macaya, ta entrená e partisipantenan i alabes ta inspektá e kalidat di e trabou di las pipa ku keda hasí. Si e kalidat ta na un nivel ku ta kumpli ku e normanan, ta manda e pipanan ku a ser di las Kòrsou pa saka potrèt di radiografia.
E desaroyo positivo aki ta mustra klaramente ku si keda invertí den formashon i kapasitashon di nos hendenan di Bonaire, nos ekonomia lo benifisiá en grande di esaki. Un palabra di gradisimentu ta bai na e siguiente kontratistanan i empresanan ku a hasi posibel ku por a realisá e kurso di las pipa 6G: Refineria Isla, Bopec, Dick and Doof, Petro Industrial, Carpata Steel Construction i tambe Undersea Construction. Riba e potrèt por mira e kursistanan ku logra haña nan sertifikado 6G, lider di proyekto Plan Integral di Bario, sr. Max Suart, Direktor di Asuntunan Sosial, sra. Margreth de Groot, sr. Manuel di Bopec, sr. Macaya, instruktor di Refineria Isla, sr. Josepha di Solid Joint and Consultancy i sr. Candelaria di CanCan Training & Adviesbureau. E kursistanan ku a risibí e sertifikado di las pipa 6G ta: E. Leuteria, F. Polonius, E. Mercera, A. Theodora, S. Schotborg, N. Pourier, Y. Bentura, D. Trinidat,E. Kampana, J. Jones i E. James. Un pabien ta bai na tur e kursistanan ku e logro importante aki.
Uitreiking certificaten cursus pijplassen:
JOB PROGRAM BONAIRE HELPT IN VORMING VAN MEER JONGEREN
Onlangs werden in het Buddy Dive Hotel certificaten uitgereikt aan een groep van 11 cursisten die de cursus pijplassen 6G hebben afgerond. Ze ontvingen hun certificaten uit handen van gedeputeerde mw Nina den Heyer. Van de 11 cursisten die een certificaat hebben ontvangen waren er 4 deelnemers aan de Job Program Bonaire, een opleidings- en vormingsprogramma voor jongeren die werkzoekende zijn, dat gerealiseerd wordt door de Directie Samenleving en Zorg door middel van het Plan Integrale Wijkaanpak OLB. Dit programma duurt 18 weken en de Isla-raffinaderij heeft medewerking verleend door wekelijks voor 4 dagen leermeesters uit te zenden naar Bonaire om onze jongeren te trainen.
De cursus die ruim $ 150.000 heeft gekost werd mogelijk gemaakt dankzij de medewerking van verschillende aannemers en bedrijven die bijgedragen hebben met lasmachines, generatoren, cursusmateriaal en ook door het beschikbaar stellen van personeel dat optrad als leermeester bij de cursus. Een belangrijke kanttekening is dat de cursist bij het succesvol afronden van het trainingsprogramma een certificaat pijplassen 6G ontvangt dat wereldwijd erkend wordt en tevens door Lloyds. De cursist die over dit certificaat beschikt heeft de vaardigheid om pijpen vanuit elke positie te lassen en hij is een medewerker die veel bedrijven willen hebben vanwege zijn vaardigheden. De groep cursisten die een certificaat ontvangen hebben bestond enerzijds uit jongeren die in het kader van de Job Program Bopec een trainingstraject hebben gevolgd om pijplasser te worden en anderzijds uit medewerkers van aannemers die voor de Bopec werken die hun medewerkers het programma pijplassen 6G hebben laten volgen.
Bij deze gelegenheid heeft de Bopec-directeur dhr Manuel benadrukt hoe belangrijk deze prestatie is omdat de Bopec aan Europese normen moet voldoen, die inhouden dat alle medewerkers op het Bopec-terrein gecertificeerd moeten zijn. Bopec zit momenteel in het proces van onderhoud van zijn apparatuur en machines. In dit proces zijn verschillende categorieën werknemers nodig die kunnen voldoen aan de eisen die conform de Europese normen worden voorgeschreven. In het kader van het onderhoudsprogramma heeft de Bopec een verzoek gedaan aan het Bonairiaanse eilandsbestuur om te helpen in het vormingsproces van medewerkers zoals lassers, installatiemonteurs en loodgieters die noodzakelijk zijn voor het voortzetten van de bedrijfsactiviteiten van de Bopec. De eerste beroepsgroep waar aandacht aan wordt besteed zijn de lassers. Er is begonnen met de groep lassers en vervolgens worden de andere groepen medewerkers die bij de Bopec werken gecertificeerd. Een beroep wordt gedaan op de Bonairiaanse overheid om te blijven investeren in trainingsprogramma’s voor jongeren omdat er binnenkort behoefte is aan meer gekwalificeerde medewerkers.
Een belangrijke kanttekening is dat zelfs 4 andere jongeren die er niet in geslaagd zijn de 6G-toets succesvol af te ronden, verzekerd zijn van een baan bij één van de aannemers die werkzaamheden verrichten op het Bopec-terrein. Alle acht jongeren die het trainingsprogramma helemaal doorlopen hebben, zijn er dus in geslaagd een baan te krijgen bij één van de aannemers die op het Bopec-terrein werken.
Door optimaal gebruik te maken van de trainingsinfrastructuur voor lassers hebben de bedrijven CAN CAN Training & Adviesbureau en Solid Joint Consultancy & Training die belast waren met de organisatie van de cursus pijplassen 6G voor de Job Program Bopec, het mogelijk gemaakt dat medewerkers van aannemers ’s avonds konden komen om te oefenen zodat zij met succes de toets pijplassen 6G konden afleggen. De certificeringsprocedure zat zo in elkaar dat de instructeur van de Isla-raffinaderij, dhr Macaya, de deelnemers trainde en tevens de kwaliteit van de uitgevoerde werkzaamheden m.b.t. het pijplassen inspecteerde. Als de kwaliteit van zo’n niveau is dat er voldaan wordt aan de normen, worden de gelaste pijpen naar Curacao gestuurd om er radiografische foto’s van te laten maken.
Deze positieve ontwikkeling laat duidelijk zien dat als wij blijven investeren in opleiding en vorming van onze mensen op Bonaire, dit onze economie ruim zal bevoordelen. Een woord van dank gaat uit naar de volgende aannemers en bedrijven die het mogelijk gemaakt hebben dat de cursus pijplassen 6G gerealiseerd werd: Refineria Isla, Bopec, Dick and Doof, Petro Industrial, Carpata Steel Construction en ook Undersea Construction.
Op de foto zien wij de cursisten die hun 6G-certificaat behaald hebben, de leider van het project Plan Integrale Wijkaanpak, dhr Max Suart, de directeur van Sociale Zaken, mw Margreth de Groot, dhr Manuel van de Bopec, dhr Macaya, instructeur van de Refineria Isla, dhr Josepha van Solid Joint and Consultancy en dhr Candelaria van CanCan Training & Adviesbureau. De cursisten die een certificaat pijplassen 6G hebben ontvangen zijn: E. Leuteria, F. Polonius, E. Mercera, A. Theodora, S. Schotborg, N. Pourier, Y. Bentura, D. Trinidat, E. Kampana, J. Jones en E. James. Wij feliciteren alle cursisten met deze belangrijke prestatie.


text:
E-boletin di biblioteca
Biblioteca ta manda su miembronan, bishitantenan y esnan interesa un boletin via e-mail. Un boletin cu noticia di biblioteca, actividadnan, informacion di e coleccion y otro articulo riba diferente topico. Gustosamente nos ta manda bo nos boletin si bo ta desea esaki. Pa ricibi e boletin por fabor yena bo e-mail adres den e bara destina ‘Newsletter signup’.
Biblioteca a cambia su website na januari 2013. Ademas di un “look” nobo a cambia tambe e IP address. Pa e motibo aki a surgi problema cu e mandamento di nos E-boletin. Si bo ta abona y no ta ricibiendo nos boletin mas kizas esaki ta bay den bo “Spam folder”. Agrega (add) nos email adres den bo address book: info@bibliotecanacional.aw di e manera ey e boletin por yega den bo inbox.


text:
ORANJESTAD – Na Sint Eustatius 7 Cursista a ricibí nan certificado despues di a finalisá e curso básico di maneho di archivo y mantencion di archivo siman pasa.
Ta organisá e curso aki na tur e tres islanan di Hulanda Caribense y e meta ta pa engrandecé e conocemento y abilidad básico di e participantenan riba e tereno di maneho y mantencion colectivo.
E participantenan na Sint Eustatius ta traha na diferente servicio y departamento di Entidad Público, bou di cua e museo, maneho di propiedad público Servicio di Planificacion Ambiental y Administrador (DROB), kantor di conseho di Griffier y e departamento di Asuntonan Interno.
Riba iniciativa di Ministerio di OCW (Enseñansa, Cultura y Siencia), ‘Nationaal Archief’ a tene un mision di determinacion di hechonan riba cada isla den 2016.
Esaki pa analisá kico e necesidad y deseonan riba e tereno di maneho y mantencion di archivo.
Esaki a resultá den un plan di training p’e islanan cu e dos cursonan: Un curso di conservacion di archivo y un curso ‘archivistiek’. Durante di e promé curso di conservacion ta trata di e conocemento básico cu ta necesario pa maneho y mantencion físico di e archivo.
Como tarea pa finalisá, e participantenan a traha un plan di coleccion, pa cua nan a haci uso di e métodonan cu a atendé durante di e curso.
Durante di e curso cu ta bay mas profundo, cu ta continuá e mas den curso di e aña aki, e studiantenan ta siña con pa conserva mas activo: Percura pa stabilisá documentonan daña.
E curso ‘archivistiek’ lo enfoká riba siña traha cu un método di archivo completo y duradero, a base di standardnan internacional.
Un punta di lanza importante di e 5 dianan di curso tabata tambe e desaroyo di un colaboracion (netwerk) estrecho entre e Entidadnan Público.
Conseheronan Senior di Conservacion, Gabrielle Beentjes y Gerrit de Bruin di e ‘Nationaal Archief’ na Hulanda, a duna e curso na enkargo di Ministerio di OCW.
Riba e foto por mira e cursistanan di Sint Eustatius kendenan a ricibí nan certificado.


text:
Por sinti cu e ultimo fase aki di formacion di un Gobierno ta manera un tiki bruha, of tin cosnan cu no ta wordo bisa.
E prome pregunta ta pakico ta manda nomber di 12 candidato pa screening. Esaki por ta pasobra tabata sa di antemano cu cierto candidatonan probablemente lo no pasa screening? Of e por ta debi na discussion interno di cada partido cu ta bay forma coalicion a haci esaki?
Den e siman aki despues cu a wordo specula cu Glenbert Croes lo ta e persona cju ta bay haya e Ministerio di Utilidad, di repente por a scuch’e ta papia den un tono diferente den e conferencia di prensa di MEP, e mesun dia cu e lider di partido, alabes Formador, a acudi na Gobernador pa duna un update di e proceso andando. Por a scucha Croes bisa cu e lo sirbi pueblo sea como Minister of como Parlamentario, cual ta un tono diferente.
Extraoficialmente por a compronde cu si un persona tin beslag riba su salario / entrada, e no por bira Minister. E motibo ta cu un persona asina ta vulnerable.
Di otro banda no a tende nada di partido RED y POR, kendenan ta masha keto. POR su demanda ta dos Minister (cu ta e mesun cantidad cu nan asiento den Parlamento) y RED 1. E demanda di POR ta inhusto pa cu MEP cu tin 9 asiento y ta haya solamente 3 Minister mas cu e partido chikito aki, y e diferencia di votonan ricibi entre e dos partidonan aki tambe ta hopi grandi.
Formador ta den un skina hopi preta, pasobra e mester dicidi si e ta mantene su mes na su expresion haci di 7 Minister, locual lo nifica cu POR ta haya 1 Minister so, of subi esaki na 9, manera cu e Gobierno saliente a haci, pa por complace cu POR y forma un Gobierno y alabes, crea mas espacio pa complace cu su candidatonan. E no ta nada facil e trabou cu Formador tin, ya cu coalicion nunca tabata un formula facil pa traha cune.